Mestis-valmentaminen on kovempaa hommaa kuin Selviytyjiin osallistuminen – Peliittojen uusi luotsi "Hurja-Hannes" Hyvönen vastaa kymmeneen väitteeseen | Urheilu | Etelä-Suomen Sanomat\nEtusivu » Urheilu 22.9.2021 11:30\nMestis-kausi alkaa torstaina 23. syyskuuta, ja kaukalossa nähdään monia Liiga-kaukaloista tuttuja kasvoja. Hannes Hyvönen ei aio tarjota Peliitoissa Pelicans-lainoille oikotietä ykkösketjuun.\nHannes Hyvönen aloitti keväällä Peliittojen päävalmentaja-urheilutoimenjohtajana. "Hurja-Hannes" muistetaan entisenä huippupelaajana sekä television Selviytyjät-sarjasta muutaman vuoden takaa. Janne Pussila\nPelicansin Mestis-yhteistyöseura Heinolan Peliitat yllätti keväällä päävalmentajanimityksellään. Tehtävään palkattiin pelaajana paljon kokenut mutta valmentajana kokematon Hannes Hyvönen.\nHyvönen, 46, kiekkoili pelaajana maailman eri huippusarjoissa NHL:ää myöten ja saavutti muun muassa kolme SM-kultaa, KHL-mestaruuden ja MM-pronssia.\nTuoko Hyvönen Heinolaan muutakin kuin värikkyyttä? Haastoimme hänet vastaamaan väitteisiin.\nOlet valmentajana kokematon ja ennen Peliittoja toiminut joukkuetasolla vain Suomi-sarjan Laser HT:n ja Kärppien C-junioreiden apuvalmentajana. Peliittojen valmentajavalinnassa nimi ja pelaajauran saavutukset ratkaisivat enemmän kuin valmennusmeriitit.\n– Jokainen saa sanoa omia mielipiteitään. En ole vain seissyt siellä Suomi-sarjan ja U16-sarjan peleissä vaihtopenkin takana. Olen samalla käynyt nuorisovalmentajakoulutuksen ja suorittanut ammattivalmentajatutkinnon Rovaniemen urheiluopistolla. Koulutus on tukena, en ole ihan tumpelo.\nKeväällä pestin julkistamisen yhteydessä kerroit, että et ennestään tiennyt Heinolasta juuri muuta kuin Apulannan. Nyt tiedät, ja olet ihastunut kaupunkiin.\n– Joo, ei tosiaan ollut mitään hajua Heinolasta. Tiesin vain, että Apulannan pojat on nousseet jonkin koulun kellarista Olympiastadionille. Nyt mitä olen lyhyen aikaa siellä käynyt ja ollut joka päivä, se on pieni ja viihtyisä kaupunki, jossa ihmiset ovat mukavia ja juttelevat aina kun käyn kaupungissa lounaalla. Hyvä maku on pikkupitäjästä.\nMestis-joukkueen valmentaminen on kovempaa hommaa kuin Selviytyjät-sarjaan osallistuminen.\n– (nauraa) No en tiedä! Ei ainakaan ole painoa pudonnut samalla lailla. Molemmat ovat haastavia, Mestis on samalla tavalla iso haaste kuin Selviytyjätkin.\nSaavutit pelaajaurallasi paljon ja kunnostauduit maalitykkinä useissa huippusarjoissa. Olit tinkimätön tyyppi, joka ajautui tappeluihin jopa joukkuekavereiden kanssa, ja uran loppua kohti seurat vaihtuivat tiheään. Et haluaisi valmennettavaksesi itsesi kaltaista persoonaa.\n– Sillä kivikaudella kun pelasin, oli ihan yleistä, että ihan joka seurassa oli nokkapokkaa harjoituksissa. Olen nähnyt monta kertaa Saku Koivun tappelevan harjoituksissa joukkuekavereiden kanssa. Tämä on vähän turhaa leimaamista mun kohdalla.\nYhdet potkut olen saanut urani aikana. Seurojen vaihtamiset ovat tapahtuneet pakon edessä, ja uran lopulla oli lyhyitä pätkäsopimuksia.\nElämäkertakirjassasi Häkissä (2020) käydään läpi pelivuosiesi päihdehuuruisia sivupolkuja, tuhlattua miljoonaomaisuutta ja vaikeaa masennusajanjaksoa. Nykyään elät vakaampaa ja terveellisempää elämää. Siinä helpottaa se, ettet enää esitä kovaa jätkää samalla tavalla kuin ennen, mutta et ole ihan täysin pehmennytkään.\n– Kaikki pitää paikkansa.\nOlet työskennellyt myös personal trainerina. Nostat penkistä enemmän kuin kukaan Peliittojen pelaajista.\n– Olen varmaan nostanut, mutta en nosta enää. Nyt on vähän löysäilty kuntosalin puolelta.\nSanoit keväällä seuraavasti: ”Omalla pelaajaurallanikin huomasin, että jos hyökkäyssuuntaan sai vapaat kädet, niin tulosta tuli kaikkein eniten. Maalinteko perustuu luovuuteen sekä aisteihin ja vaistoihin. Kun näille annetaan hyökkäyspäässä tilaa, niin silloin siellä tapahtuu vapautuneessa tilassa hyviä juttuja. Kaikki tämä vaatii kuitenkin tiukkaa viisikkopelaamista puolustussuuntaan, siitä en tingi yhtään.” Vapauksista ja kurista ei ole helppoa pitää samanaikaisesti kiinni, joten Peliittojen otteluissa nähdään tulevalla kaudella ajoittain hurlumhei-kiekkoa.\n– En ymmärrä, miksi se menisi hurlumheiksi, jos me puolustetaan kurinalaisesti ja hyökkäysalueella saa olla luova.\nOtat mielelläsi vastaan pelaajavahvistuksia Pelicansista, mutta haluat, että Lahti–Heinola-pelaajaralli pidetään hillitympänä kuin vilkkaimpina vuosina.\n– No, Lahdesta jos tulee Peliittoihin, ei silloin suoraan ykköskenttään mennä. Rakennetaan joukkue sillä tavalla, että meillä on omista pelaajista ykkösnyrkki, ja jos tulee lainapelaajia, heidän pitää ansaita paikkansa ja löytää oma paikka joukkueesta.\nKoronapandemian vuoksi siirtomarkkinat ovat hiukan sekaisin, ja moni viime vuosien Liiga-pelaaja hakee vauhtia Mestiksestä. Tiedossa on tasokkain Mestis-kausi aikoihin.\n– Kyllä varmasti. Tässä on tarjolla enemmän pelaajia, kun Keski-Eurooppaan ei pääse ja talous on tiukalla joka puolella. Hyvin paljon mahdollista, että Mestiksessä nähdään monta liigatason pelaajaa.\nPeliitat pelaa ensi keväänä Mestiksen pudotuspeleissä.\nPeliittoja kaksi viime vuotta valmentanut Vesa Petäjä siirtyi keväällä TPS:ään Jussi Ahokkaan johtamaan valmennustiimiin. Hänen tilalleen seuran päävalmentaja-urheilutoimenjohtajaksi palkattiin entinen huippupelaaja Hannes Hyvönen. Hyvösen sopimus on kaksivuotinen.\nPeliittojen nimekkäin uusi pelaajavahvistus on Taavi Vartiainen. Vartiainen siirtyi vuosi sitten Pelicansista Ilvekseen, mutta ei pelannut viime kaudella otteluakaan. Talvella hän paljasti sairastavansa kaksisuuntaista mielialahäiriötä.\nViime kaudella Peliitat sijoittui Mestiksen runkosarjassa kymmenenneksi ja putosi pudotuspeleissä avauskierroksella.\nAlkavalla Mestis-kaudella sarjassa pelaa 14 joukkuetta. Hallitseva mestari on Imatran Ketterä.\nKymmenen vuoden hiljaiselon jälkeen alkoi ropista – Lahdesta on napattu viime vuosina useita NHL-varauksia


93,5 m² Junamiehenkatu 10 C, 26100 Rauma Liiketila myynnissä - Oikotie 16296823\nMyytävät toimitilat Rauma Junamiehenkatu 10 C, 26100 Rauma\n59 000 €●93,5 m²\nJunamiehenkatu 10 C, Keskustan tuntumassa, Rauma●liike/toimistotila, huone, keittotila, wc\nKeskustan tuntumassa tilava, valoisa, hyväkuntoinen liike/toimistotila muunneltavissa juuri sinun tarpeisiin. Tila katutasossa, esteetön kulku.\nYhtenäinen iso tila, jota pystyy jakamaan, erillinen huone, keittiönurkkaus sekä wc. Paljon pistorasioita. Lattiapinnat uusittu. Heti vapaa.\nSoita ja sovi esittely, Elina Kastola, p. 050 353 8101, elina.kastola@haavelkv.fi\nJunamiehenkatu 10 C, 26100 Rauma\nliike/toimistotila, huone, keittotila, wc\nPilarikorjaukset, B-rapun viemärien uusiminen\nTALOYHTIÖSSÄ: Taloa on 80-luvulla peruskorjattu, hissi c-portaaseen 2001, c-portaan peruskorjaus 2001, kaukolämpö 2008, kiinteistön rännit ja syöksyt 2014, salaojat, öljysäiliön poisto ja maa-aineksen puhdistus 2021\n631,02 € / m2\nRauman Talokeskus Oy Mikko Luovi, p. 044 7822 804\nurheiluvälinevarasto. Taloyhtiössä muuta: Pyöräsuoja.\nLattia: Keittiössä: vinyyli. Erillisessä WC:ssä: muovi. Seinät: Keittiössä: maalattu. Erillisessä WC:ssä: maalattu.


Nordeaan tulossa laaja käyttökatko todella huonoon aikaan | Halloota\nSeiska: Sofialla ja Stefanilla jättiriita Espanjassa – Sofia palasi yksin Suomeen\nTuore Seiska-lehti tietää kertoa, että räiskyvällä on-off -parilla on jälleen ollut napit vastakkain. Espanjassa lomailleet Sofia Belórf ja Stefan Therman olivat kuulemma...\nNordeaan tulossa laaja käyttökatko todella huonoon aikaan\nNordean pankkipalveluihin tulee koko päivän kestävä katko sunnuntaina.\nNordean palvelukatko alkaa sunnuntaina 7. maaliskuuta klo 01.00 ja päättyy noin klo 21.00.\nPalvelukatkon aikana Nordean korteilla ei voi nostaa käteistä eikä Nordean pankkitunnuksia voi käyttää sähköiseen tunnistautumiseen. Nordean verkko- ja mobiilipankit ovat pois käytöstä katkon ajan.\nKortilla maksamisen pitäisi onnistua sunnuntaina, mutta siinä voi esiintyä hitautta eikä maksaminen välttämättä onnistu.\n– Palvelukatko pyritään pitämään mahdollisimman lyhyenä, ja palvelut palautuvat asiakkaiden käytettäviksi sitä mukaan, kun katkon aikana tehtävät työt etenevät, Nordean tiedotteessa sanotaan.\n7.3. sunnuntai on monien suomalaisten paluupäivä hiihtolomalta, joten esimerkiksi bensa-asemilla voi koitua ongelmia. Ajankohta on erityisen huono myös sen vuoksi, että koronaviruspandemian takia osa palveluntarjoajista vastaanottaa tällä hetkellä ainoastaan korttimaksuja. Nordea neuvoo hiihtolomalla olevia asiakkaitaan hoitamaan pankkiasiat etukäteen sekä varaamaan tarpeeksi käteistä sunnuntaita varten.\nNordean mukaan palvelukatkon aikana tietojärjestelmiin tehdään välttämättömiä muutos- ja ylläpitotöitä.\nEdellinen artikkeliUskomaton ihmepelastuminen! Taapero putosi 12. kerroksesta – kadun sankari riensi apuun\nSeuraava artikkeliHaku on päättynyt!\nIlotytön päiväkirja: Onko asiakkaalla kuluttajansuojaa, kun kyseessä on maailman vanhin ammatti?\nIlotytön päiväkirja Halloota - 3.7.2020 0\nJoskus siitä on kyselty, että onko horoissa kävijöillä mitään kuluttajansuojaa. Ajatus on hassu, mutta toisaalta ihan relevantti. Olen kuullut...\nKissan hautajaiset järjestettiin katedraalissa ja viimeinen leposija löytyi kirkkomaalta\nUutiset Halloota - 15.11.2020 0\nLontoossa järjestettiin lokakuussa hyvin poikkeuksellinen seremonia. Southwarkin katedraalissa pidettiin nimittäin kissan siunaustilaisuus. Kyseessä ei ollut kuitenkaan mikä tahansa kissa, vaan kirkkoon majoittautunut...\nPiritta Hagman vietti joulua ex-miehensä Niklas Hagmanin kanssa: Katso harvinainen perhekuva!\nViihde Halloota - 29.12.2020 0\nKaksitoista vuotta naimisissa ollut pariskunta erosi kaksi vuotta sitten vuoden 2018 lopussa, minkä jälkeen ex-pariskunta on järjestänyt elämänsä lasten ehdoilla. Entinen jääkiekkoilija...


Filippiinien armeija etsii Abu Sayyafin sieppaamia Punaisen Ristin työntekijöitä - Ulkomaat - Uutiset - MTV.fi\nJulkaistu 21.01.2009 10:46\nCopyright MTV Oy 1999,\nFilippiinien armeija on tehostanut Punaisen Ristin kansainvälisen komitean ICRC:n siepattujen työntekijöiden etsintää. Abu Sayyafin sissit sieppasivat kolme ICRC:n työntekijää, joista yksi on sveitsiläinen, yksi italialainen ja yksi Filippiineiltä viime viikolla Jolon saarella.\nAbu Sayyaf tuli Suomessakin tunnetuksi siepattuaan kaksi suomalaista sukellusturistia, Risto Vahasen ja Seppo Fräntin, Jololla 2000.Sieppaajat eivät ole esittäneet lunnasvaatimuksia. Panttivangit ovat saaneet ottaa yhteyttä ICRC:hen, joka ei kommentoi, keitä sieppaajat ovat.\nYhdysvallat on tarjonnut apuaan panttivankien etsinnässä.Abu Sayyaf on pieni, ääri-islamilainen sissiliike, jota syytetään maan Filippiinien pahimmasta terrori-iskuista. Sen jäseniä on etsintäkuulutettu myös kahden yhdysvaltalaisen panttivangin murhasta. Nämä siepattiin rantalomakohteesta 2001.\nKiina sensuroi Obaman viittaukset kommunismiin Lahjottu poliisi vankilaan yökerhopalosta Kiinassa Uusimmat uutisvideot


Panettaa ihan sairaasti\nVoin kertoa, että kyllä töissä panettaa, naitattaa, ihan miten vaan. Ne on hetkellisiä juttuja. Jos ajatukset karkaa johonkin kevytmieliseen, niin silloin. Sama se on vaikka kauppareissulla, kyllähän se voi silloinkin mielen hetkellisesti sekoittaa, se panetus. Ja ruuhkajonossa.\nNaiset ovat melko pervoja...\nOn se vaan ihanaa joskus jotain rivoa puhua kaiken tiimellyksen keskellä. Molemmin puolin. Kirosanakin joskus pärähtää.\nAamulla nussiminen ei kannata.\nTaitaa olla sinulla painovirhe. Taisit tarkoittaa haikeudella raukeutta, sillä sen se tekee aamuinen akti. Tai oikeastaan kaikki aktit aina.\nMiten tyydytät itseäsi?\nKäsisuihku, hellä ja hyvä.\nHonor 8, auttakaa joku?\nTiedän tiedän, ja tiedän paljon muutakin. Mutta nyt on vaan Lumia semmoinen, varsinkin jos siinä on Win 8, että muistuttaa jatkuvasti muistin vähyydestä.


Muusikoiden.net - Keskustelu - mikseri+päätevahvistin+kauttimet\nbändimme soittaa vanhaa rokkia, ei erityisen heviä ja soittopaikat ovat olleet "pizzerian nurkista" pieniin työväen/seurojentaloihin. PAn virkaa on toimittanut kohtuullisesti pieni mikserivahvistin ja mieleen on tullut hankkia erilliset vahvistin ja mikseri. kaiuttimet voisi pitää. eli onko seuraavista yhdistelmista mikään toimiva ja järkevä kokonaisuus. kaiuttimet ovat peaveyn passiivit ja niissä lukee 4 Ohm, 600W program\nvaihtoehtoina voisi ajatella seuraavia..\n- QSC GX5, 2X700W 4 Ohm (tai pienempi QSC GX3, 2X425W)\n- Crown XLS 2000, 2X650W 4 Ohm\n- Yamaha P3500S, 2x450W 4 Ohm (tai vaihtoehtoisesti isompi P500S, 2X700W)\n- Allen & Heath ZED-16FX\n- Soundcraft MFXi12\ntai muita ehdotuksia?\nsaarisen Reiman sanoin:\nOikean vahvistintehon määrittäminen on vaikea homma. Ensiksikin tarvitsee tuntea vahvistimen perään tuleva kaiutin, sen jatkuva ja hetkellinen tehonkesto. Vahvistimen kannattaisi olla jatkuvalta teholtaan vähintään yhtä suuri kuin kaiuttimen, mieluummin reilusti suurempi. Useat ammattikaiutinvalmistajat suosittelevat käytettävän vahvistimen tehoksi vähintään kaiuttimen jatkuvaa tehonkestoa, korkeintaan kaksinkertaista tehoa kaiuttimeen verrattuna. Tämä saattaa kuulostaa hurjalle ja kalliille. Pitkässä juoksussa näin ei kuitenkaan ole. Sijoitukset tulevat kovassa käytössä takaisin varmasti.\n14.02.2014 11:53:59 (muokattu 14.02.2014 11:54:19)\nOsta multa toi LabGruppen 1200c. Pari eroa kalliimpi tai/jos ruuvari ja aikaa löytyy niin halvempi. Besserwisserit voinee paremmin kertoa laadusta, mutta ainakin toi LabGruppen on olevinaan jo "raideri hyväksytty" merkki.\n2x 720W @ 4 Ohm tai 2x780W @ 8 Ohm tai 4x 370W @ 8 Ohm.\n14.02.2014 14:22:05 (muokattu 14.02.2014 14:29:52)\nNeliX4: Osta multa toi LabGruppen 1200c. Pari eroa kalliimpi tai/jos ruuvari ja aikaa löytyy niin halvempi. Besserwisserit voinee paremmin kertoa laadusta\nNyt alkais pikkuhiljalleen oikeesti toivomaan jotain rajaa noihin sun "suosituksiin". Oli se laadukas tai ei niin toi vekotin on yli 20 vuotta vanha. Hyvät vahvistimet kestää juu mutta jossain kohtaa se komponenttien elinikä niilläkin tulee vastaan. Vintage-instrumenttivahvarit on påp mutta vintage-PA ei. Niin ei tollasta nyt voi suositella ostettavaks yhtään kellekään.\n14.02.2014 14:35:18 (muokattu 14.02.2014 14:42:12)\nJep, näin se taitaa olla, että vanhakin "laatumerkki" on vanha.\nKuitennii vissiin tekevät tuota 2400q uudistettua mallia tuosta, jossa 4 ohmin kuormaan on parempi hyötysuhde. Mahtaako sitä siltikään kukaan ostaa: http://labgruppen.com/products/fp_series/c/fp_2400q/\nNää on kaikki ihan hyviä. Mieluummin liian iso kuin pieni. Jos pitäis itse valita niin GX5, niistä on omaa kokemusta useamman kymmenen yksilön verran ja ongelmia nolla.\n14.02.2014 15:29:29 (muokattu 14.02.2014 15:29:59)\nNeliX4: tekevät tuota 2400q uudistettua mallia tuosta, jossa 4 ohmin kuormaan on parempi hyötysuhde. Mahtaako sitä siltikään kukaan ostaa: http://labgruppen.com/products/fp_series/c/fp_2400q/\nEn usko että noita kauheesti enää tänä päivänä menee, minä en ainakaan enää tohon wanhaan FP-sarjaan rahojani laittas vaikka hyvä vehjehän se kyllä on. Lab.gruppen pitää noita myynnissä siksi että ne keillä tota wanhaa FP:ta on saa halutessaan prikulleen samaa kamaa lisää. Tiedän kun oon ihan tehtaan sedältä kysyny.\nSiellä on täysin hyviä nykyaikaisia tuotteita esmes FP6000Q / FP10000Q, on pikkasen erilaiset numerot taulussa ja hinta on sama.\nkiitoksia kommenteista. olen ilmeisesti ymmärtänyt suurinpiirtein oikein, että jos kaiuttimien tehonkesto on ilmoitettu program-tehona, on se suurin piirtein kaksi kertaa RMS teho, eli tässä tapauksessa 600W program ~ 300W RMS. ja vahvistin voi olla noin 2XRMS, eli tässä tapauksessa ~ 600W. silloin tuo 600-700W olisi aika sopiva tehomäärä. ja kaikki siis 4 Ohmilla.\nonko kokemuksia tai suosituksia noista mikserimerkeistä? A & H:ta olen huomannut täällä monen pitävän kohtuullisen hyvänä merkkinä. soundcraftista olen nähnyt kotimaisten soitinliikkeiden varsin kelpoisia hintoja verrattuna T-kauppaan (samoin noista Crown päätevahvistimista).\n14.02.2014 18:11:01 (muokattu 14.02.2014 18:23:52)\ntepe7: tuo 600-700W olisi aika sopiva tehomäärä. ja kaikki siis 4 Ohmilla.\ntepe7: onko kokemuksia tai suosituksia noista mikserimerkeistä? A & H:ta olen huomannut täällä monen pitävän kohtuullisen hyvänä merkkinä. soundcraftista olen nähnyt kotimaisten soitinliikkeiden varsin kelpoisia hintoja verrattuna T-kauppaan (samoin noista Crown päätevahvistimista).\nTässä kategoriassa A&H:lta nimenomaan MixWizardeja tunnutaan pidettävän yleisesti hyvänä pelinä (mitä se meikäläisenkin mielestä on) mutta en lähtis nyt ihan varauksetta ulottamaan sitä hyvyyttä A&H:n kaikkiin tuotteisiin.\nSoundimielessä mä en näe pikkumiksereillä kauheesti eroja, samanhintaisilla vehkeillä saa valmistajasta riippumatta mun nähdäkseni asian tehtyä ihan just yhtä hyvin tai huonosti.\nKun tollasta vehjettä ostaa niin se mitä kannattaa pohtia on että paljonko tarvii kanavia ja auxeja. Olisko hyvä jos olis vähän ylimääräisiä. Pärjääkö kanava-eq:lla missä on yksi säädettävä keskialue vai olisko kivempaa jos olis kaks.\nOmia kokemuksia/näkemyksiä tuotteista mitä on tullu viime aikoina hiplattua:\nA&H ZED - mun räpylöiden läpi kulkeneissa muutamassa yksilössä kaikissa huomattavasti normaalia kovempi taustasuhina. Ei tosin ongelmaksi asti. FX-malleissa tap delay =)\nYamaha MG (CX) - ulkoinen virtalähde mikä on ärsyttävää. Ton virtalähteen vedonpoistoja on jouduttu vähän korjailemaan. "Yhden nappulan kompurasta" on joissain tilanteissa iloa.\nSoundcraft MFXi - oon pikkuhiljalleen vaihtanu mun kaikki pikkumikserit näihin (MFXi 8). Nää liikkuu meillä paljon ja on ainakin toistaiseksi toiminu kuin junan vessa.\nSami_T: Kun tollasta vehjettä ostaa niin se mitä kannattaa pohtia on että paljonko tarvii kanavia ja auxeja. Olisko hyvä jos olis vähän ylimääräisiä. Pärjääkö kanava-eq:lla missä on yksi säädettävä keskialue vai olisko kivempaa jos olisi kaksi.\nMinulla on hyviä kokemuksia A&H:n GL2400:sta, joka on yhden pykälän ylöspäin noista Mixwizardeista. Varsinkin se, että alemmalla keskialueella pääsee oikeasti alas, on minusta hyvä juttu. Sama taitaa päteä myös Mixwizardeihin. Molemmissa on myös 6 Aux-lähtöä, ja ainakin GL2400:ssa esimerkiksi aux fed subs onnistuu hyvin.\nNuo eivät tosin ole enää ihan pieniä tiskejä. Pienemmistä komppaan, että Soundcraftin MFXi-sarja vaikuttaa varsin käyttökelpoiselta.\nSami_T: Nää on kaikki ihan hyviä. Mieluummin liian iso kuin pieni. Jos pitäis itse valita niin GX5, niistä on omaa kokemusta useamman kymmenen yksilön verran ja ongelmia nolla.\nTäs p5000nen http://muusikoiden.net/tori/nayta.php?id=848078\ntuo kanavien tarve on oleellinen ja auxeja tarvitaan ilmeisesti kontrollikaappeihin ja efekteihin. bändimme perustarve on suurin piirtein tämä: 2-3 mikkiä rumpuihin (hätätilassa virveli/haikkakin on riittänyt), kaksi kitaraa ja loput lauluihin, esim. 2. eli yhteensä 7. bassoa ei ole ollut tarve mikittää, vaikka kai senkin voi joku kerta tehdä. kahdeksaa xlr sisäänmenoa olen pitänyt ehdottomana miniminä, mutta soundcraftin vehkeessä on 12 sisäänmenoa, mikä on etu.\nsisäiset efektit riittävät meille laadullisesti, lähinnä kyseeseen tulevat jotkut kaiut. löysin myös tuolta T-kaupasta soundcraftin M12 mallin, jossa ei ole efektejä. se on hieman halvempi kuin tuo MFXi malli. samoin löysin erillisen lexicon MX2000 multiefektin, jonka hinta ei olisi paha. tuossa M12ssa on neljä auxia, MFXissä kolme, mutta ulkoinen efekti syönee sen yhden auxin kuitenkin.\nQCS ja soundcraft tuntuisi nyt suhteellisen hyvältä vaihtoehdolta. soundcraftin etu on myös se, että saan sen paikallisesta soitinliikkeestä hyvään hintaan.\ntuota torin yamahaa kävin vilkaisemassa kanssa\nps. itse olen basisti, en laula :)\nTorilta näkyy löytyvän myös astetta parempi Soundcraft, GB4 12-kanavaisena:\nVoisi olla hyvä vaihtoehto ainakin sille M12:lle, ja tietysti myös MFXi:lle sillä varauksella, että sisäistä efektilaitetta ei ole, kuten ei yleensä muissakaan isommissa miksereissä.\nSami_T: Nyt alkais pikkuhiljalleen oikeesti toivomaan jotain rajaa noihin sun "suosituksiin". Oli se laadukas tai ei niin toi vekotin on yli 20 vuotta vanha.\nVoi se olla myös vain 13 vuotta vanha. fp-sarja tais tulla 2002 markkinoille. Design toki on jo sen parikyt vuotta. Luotettavampia vehkeitä ovat kuin nuo fp+, joiden kanssa on ollut huolta ja murhetta (fp6000 erityisesti)..


Ruplan dollarikurssi vahvistui 1,5 vuoden takaiselle tasolleen – Suomalais-Venäläinen kauppakamari SVKK\n13.2.2017 Talous ja finanssit Taneli Dobrowolski\nRuplan dollarikurssi vahvistui 1,5 vuoden takaiselle tasolleen\nRuplan dollarikurssi vahvistui maanantaina Moskovan valuuttapörssissä jo alle 58 ruplaan dollarilta. Tällä tasolla ruplan kurssi on ollut viimeksi heinäkuussa 2015.\nRuplan kurssin vahvistumisen selittyy pitkälti verrattain korkealla öljyn maailmanmarkkinahinnalla, jota siivitti kasvuun viime viikolla julkaistu kansainvälisen energiajärjestön raportti. Raportin mukaan OPEC-jäsenjärjestöt ovat noudattaneet viime syksynä sovittuja öljytuotannon rajoituksia 90 prosenttisesti, mikä on historiallisen korkea lukema järjestön historiassa. Samalla järjestö nosti ennustettaan öljyn kysynnän kasvusta.\nMyös ruplan eurokurssi jatkoi vahvistumistaan maanantaina. Venäjän keskuspankin virallisen vaihtokurssin mukaan yhdellä eurolla sai maanantaina 61,8 ruplaa. Tasan vuosi sitten eurolla sai 89,8 ruplaa, joten ruplan eurokurssi oli vahvistunut vuoden aikana lähes 45 prosenttia.\nRuplan kurssin vahvistumista on parin viime viikon aikana hillinnyt tieto siitä, että Venäjän keskuspankki aikoo taas alkaa ostamaa markkinoilta valuuttaa varantojensa täydentämiseksi\n18.4.2018 Avoin 72\nVenäjää ei suljeta ulos SWIFT-järjestelmästä\nSWIFT ilmoittaa pysyvänsä neutraalina järjestelmänä.\n11.4.2018 Avoin 144\nRuplan kurssi putosi 80 euroon keskiviikkona\nMyös Moskovan pörssin indeksit ovat reagoineet voimakkaasti maailmanpolitiikan käänteisiin.\n26.3.2018 Jäsenille 175\nVarapääministeri Dvorkovitš: digitalous tällä hetkellä kolme prosenttia Venäjän BKT:sta\nDvorkovitš edellyttää vähintäänkin osuuden kaksinkertaistumista.\n23.3.2018 Jäsenille 193\nVenäjän keskuspankki laski ohjauskorkoa 7,25 prosenttiin\nKeskuspankki suunnittelee laskevansa ohjauskoron 6-7 % välille kuluvan vuoden aikana.\n15.3.2018 Jäsenille 291\n6.3.2018 Jäsenille 448


Maidontuotannon väheneminen jatkui vuonna 2019 | Farmit\n"Maidon tuotanto väheni vuonna 2019 prosentin verrattuna vuoteen 2018. Kaiken kaikkiaan maitoa tuotettiin 2 305 miljoonaa litraa. Tuotanto väheni neljättä vuotta peräkkäin. Meijereiden vastaanottama maitomäärä oli 2 262 miljoonaa litraa. Luomumaidon tuotanto jatkoi edelleen kasvuaan ja tuotanto oli 74 miljoonaa litraa", kertoo yliaktuaari Sanna Vuorisalo Luonnonvarakeskuksesta (Luke).\n"Viime vuonna keskimääräinen tuottajahinta laski alkuvuodesta, mutta keväästä lähtien hinta oli korkeampi kuin edellisvuonna", kertoo yliaktuaari Sirpa Karppinen Luonnonvarakeskuksesta (Luke).\nTiedot maidontuotannosta ja tuottajahinnoista perustuvat meijereille kuukausittain tehtäviin kyselyihin.\nHalpuutuskampanja puree. Lopetin maidontuotannon, päätin, että itseäni en uhraa SOK:n alttarille.


Lankavaraston kohtalonhetket - Blogivirta.fi\n» Lue blogi... Julkaistu: 05.05.2015 14:33 · Päivitetty: 08.08.2018 09:16\nMun lankavarastot vaikuttaa ehtymättömille. Vasta neuloin floricasta vauvalle vaaleanpunaisen nutun , ja jälleen löytyi varastoista floricaa, tällä kertaa valkoisena ja oranssina. Päätin, että nyt saa loputkin floricat kyytiä! Nämä on just passeleita vauvaneuleisiin, koska lopputulos on paitsi konepestävä ja pehmeä, myös 100 % villaa eli hengittää mukavasti. Onneksi jälleen löytyi kiinnostava ilmaisohje, tällä kertaa Kotilieden nettisivuilta . Tekemäni villapuseron koko (ohjeen pienin) floricasta voisi sopia noin 1-vuotiaalle. Ohjeen mukaan oli hauska neuloa! Alkuun en edes hahmottanut, mitä tästä oikein syntyy, mutta lopputulemana oli hauska, geometrinen etukappale. Jälleen en vaivautunut höyryttelemään lopputulosta, koska mielestäni florican rouhea neulepinta on hauska itsessään. Selkäpuolelle tuli vain simppeliä vaakaraitaa. Puseron etupuolelle tein mieluisasta napakasta puuvillakankaasta vielä päällystetyt napit - kuin karkit! Villapuseron valmistuttua oli dilemma - lankaa jäi vieläkin tähteeksi, mutta ei ihan riittävästi toiseen pikkuiseen neulepuseroon. Päätin kuitenkin antaa mennä vain, koska ohje oli niin hauska, tällä kertaa tein kuitenkin villatakin. Kirkkaassa valossa näkyy selkeästi se, että hihoihin on käytetty samanpaksuista jämälankaa, joka oli sävyltään hieman kellertävämpää. Olisin toki voinut ostaa lisää floricaa puhtaanvalkoisena, mutta mikäs kumma ratkaisu se nyt olisi lankavarasto-ongelmiin!? Lopputulos ei kenties ole yhtä raikas ja kaunis kuin ensimmäinen villapusero, mutta ajaa hyvin asiansa, on lämmin ja omaan silmään hauskalla tavalla retro. Viimeistelin tämänkin villatakin mieluisalla kankaalla päällystetyillä napeilla. Hauskaa viikonalkua ja iloista äitienpäivää ensi viikonlopulle ihan jokaiselle äidille, ennen kaikkea toki omalle rakkaalle äidilleni!\nAvainsanat: neuleet äitienpäivä äiti vuotias villatakki villa vauva varasto valkoinen vaikuttaa tuli sopia silmä ratkaisu raikas pusero pehmeä ostaa onni ohje neuloa nettisivu mitä lämmin lopputulos lankavarasto käytetty kotiliesi koko kiinnostava kaunis kangas hengittää hauska geometrinen antaa ajaa


Pelivihjeet (pe 20.12.2019) – Porin Ravit\nPelivihjeet (pe 20.12.2019)\nRavien avauslähdössä lupaavasti uransa aloittanut (7) BEBE erottuu muusta porukasta. Eri asia sitten kuitenkin on, että voittaako Bebe vieläkään, sillä voittaminen ei ainakaan toistaiseksi ole ruunaa liiemmälti kiinnostanut. Viimeksi Teivossa Bebe nousi 2. sisältä keulasta voittaneen Kukkarosuon Veeran rinnalle 700 jäljellä, eikä kaikki ollut missään nimessä 31,5-vauhtisessa lopetuksessa pelissä. Bebe ei vain yksinkertaisesti halunnut ohittaa keulahevosta, vaan tyytyi mieluummin juoksentelemaan rinnalla. (11) LAMMIN IISAKKI on menestynyt jatkuvasti ja lähtee jahtaamaan tosissaan 20 metriä edeltään lähtevää Bebeä. (3) TÄHEN LOHTU aloitti uransa kahdella lupaavalla suorituksella, mutta kahdessa viime startissa tamma on kuitenkin ollut poissa tolaltaan. Nykyvire on arvoitus, mutta resurssit riittävät ilman muuta menestykseen. (1) ISOSALON INTO on toivottoman epävarma. Ravilla ruunalla olisi sanansa sanottavana. (10) VELI POLLEA on tasaisen varma suorittaja ja omaa taas hyvät saumat totosijaan. (6) PÖLYTTÄJÄ sai Kouvolasta startin alle.\nVALTRA–LÄHTÖ. (10) IVAN GRAIN ei ole vielä onnistunut kunnolla, mutta ruuna on esittänyt heti koelähdöstä alkaen hyvää potentiaalia. Jo koelähdössä päätöskierros sujui nimittäin 16,8-vauhdilla. Uransa avauskilpailussa lokakuussa Ivan Grain olisi kirinyt 3. ulkoa erittäin todennäköisesti kakkoseksi, ellei olisi laukannut loppusuoran alussa. Marraskuun startissaan Giuseppe Bi:n poika laukkasi 2. radalta ilman selkää ensimmäisessä kaarteessa ja putosi 5. ulos. Sieltä ruuna nousi vielä positiivisesti kolmanneksi. Nyt nähdään mielenkiintoinen kuskinvahvistus, kun Peter Lindroos nousee 3-vuotiaan ruunan ohjiin. Uran avausvoitto on tiukasti tähtäimessä. Rankingin seuraaville sijoille kohoavat uransa avauskilpailun juoksevat (5) NU DEL, (4) CANKUS WILD KISS ja (2) BLACK SMILING. Näiden todellinen osaaminen nähdään vasta startissa, mutta vaikutti kuitenkin sieltä, että Nu Delille jäi omassa koelähdössään eniten varaa parantaa tosi tilanteessa. Toki Cankus Wild Kiss kulki oman koelähtönsä tätä yli kaksi sekuntia vauhdikkaammin. (1) FIRST GONNA FLY ja (7) MAS CLASSY ovat toistaiseksi olleet vain tasaisia, mutta tässä tehtävässä uran ensimmäinen totosija on täysin mahdollinen.\nEURAJOEN KUNTA –LÄHTÖ. Kahdeksan hevosen lähdössä puolet tulee kotiradan Jouni Miettisen valmennustallista, ja koko tämä nelikko nostetaan rankingin kärkisijoille. (2) RÅGER palaa tauolta arvoituksena, sillä tauon aikana on ollut ongelmia. Mikäli Liisingin poika on kuitenkin yhtään tasollaan, on se kovan luokan menopeli tähän lähtöön. (7) RAPIN AATOS on ylivoimaisesti lähdön rahakkain hevonen. Viimeksi Forssassa Rapin Aatos suoritti 2. radalta ilman selkää vain kohtuullisesti, mutta eiköhän tänä(kin) vuonna kuninkuuskilpailuunkin osallistunut ori ole nyt startti kropassa parempi. (4) PONUTELLA on lähdön ainoa tamma, mutta silti sillä on sanansa sanottavana. Etupassin tytär kiri maanantaina Forssassa 3. sisältä pirteästi kakkoseksi. Viimeiset 400 metriä sujuivat 24,0-vauhdilla. (3) RIIPINEN on Miettisen tallin nelikosta epävarmin. Sekin on kuitenkin ravilla varteenotettava menestyjä. Miettisen arsenaalin jälkeen rankingissa tulevat viime Porin vierailullaan passiivisella taktiikalla pussiin jäänyt (1) OIVA-SOINTU sekä viimeksi Forssassa 2. sisältä kolmanneksi sijoittunut, ja samalla Rapin Aatoksen kukistanut, (6) TEJAS.\nOP NAKKILA-LUVIA -LÄHTÖ. Mikäli (9) CHEROKEE KING suorittaa samalla tasolla kuin viime Porin vierailullaan, on menestystä luvassa takarivin lähtöpaikasta huolimatta. Sen verran pontevasti Petri Baltzarin valmennettava rynnisti loppusuoralla 2. sisältä voittotaistoon merkittävästi tämänkertaista kovemmassa Oven voittamassa lähdössä. (3) FIREMAKER hävisi viime perjantaina Turussa 2. ulkoa vain suursuosikki Stoneisle Queridalle. Pikamatka sopii mainiosti vauhdikkaalle tammalle, joka ravilla juossee joko keulassa tai 2. sisällä. (2) OLLY JUMPER on lähdön toinen mahdollinen keulahevonen. Sillekin pikamatka on ehdottomasti plussaa. Taulussa näkyvä Seinäjoen pikamatkan voitto tuli nimenomaan johtopaikalta. Tämän lähdön voittaminen edellyttää tosin sitä terävämpää suoritusta. (6) ISIAH BOKO oli viimeksi Kaustisella kaarteissa sen verran vino, että putoaa B-ryhmään. Ruunassa on kylläkin kapasiteettia paljon nähtyä parempaan. (8) BELMERI kesti viimeksi Vermossa johtavan rinnalta kunnialla, vaikka loppusuoralla taipuikin. Belmeri on kelpo menijä tähän lähtöön, mutta kasiradalta juoksusta voi tulla taas vaikea. Myös kotiradan (10) HERE COMES THE SUN mahtuu mukaan Suureen Toto4-systeemiin. Se hävisi kuitenkin viimeksi 4. sisältä selvästi Cherokee Kingille.\nK-MARKET LUOTSINPOIKA -LÄHTÖ. Tasainen lähtö, missä A-ryhmään nostetaan viisi hevosta ja Suuresta Toto4-systeemistä ei pudoteta pois yhtäkään valjakkoa. (10) RIKASTUVA olkoon niukka ykkösrankkaus. Se on kulkenut viime starteissaan mukavasti, eikä kuntokäyrä osoita ainakaan alaspäin. Viimeksi Turussa Rikastuva laukkasi ensimmäiseen kaarteeseen mentäessä, mutta kiri vielä hänniltä kakkoseksi. Viimeiset 700 metriä sujuivat 29,5-vauhdilla. Teivon marraskuinen keulavoitto tuli nimenomaan tältä keskipitkältä matkalta. (3) VILLIHEILI pystyy ravilla paljoon. Viime lauantaina Forssassa Villiheili laukkasi kuudennelta sijalta noususta vajaa kierros ennen maalia, mutta oli silti vielä ehtiä ykköseksi. Viimeiset 800 metriä sujuivat 25,1-vauhdilla, ja päätöspuolikkaalla oli vähän häiriötäkin. (5) TOHTORI selviytyi tänä vuonna Derbyn finaaliinkin. Kuukausi sitten Forssassa Jörkan poika sijoittui vastaavalla matkalla 2. ulkoa kolmanneksi vain Laylalle sekä Karlolle häviten. (6) ROJAALI on tasaisen vahva puurtaja, joka sijoittuu usein kärkipäähän, mutta voittoja tulee harvoin. Itse asiassa ori ei ole voittanut tänä vuonna kertaakaan, vaikka totosijoja on tullut yhteensä yksitoista. (9) OHIKIITÄVÄ ei menestynyt Teivon tauoltapaluussaan, mutta kokonaisuudessaan suorituksesta jäi kuitenkin ihan mukava vaikutelma. Startin kroppaansa saanutta ruunaa ei kannata aliarvioida, kun matkakin suosii. B-ryhmän avaa tällä kertaa Hannu Hietasen kyytiinsä saava (2) VALSSAUS, joka ei ollut viimeksi Teivossa ensimmäisen kaarteen pahan laukkansa jälkeen ainakaan aiempaa huonompi.\nPURKUPIHA –LÄHTÖ. (4) STAR CAT viime Vermon suoritus oli mystinen, mutta tuskinpa asiasta tarvitsee olla huolissaan, koska hevonen on näin nopeasti uudelleen startissa. Johtavan rinnalta ensimmäisessä kaarteessa laukannut ori sammui nimittäin viimeisellä takasuoralla joukon hännillä keskeytyskuntoon. Tätä edeltäneet suoritukset olivat lupaavia. Forssan neljäs sija tuli 2. radalta ilman selkää, ja edellä maaliin saapui laadukas kolmikko Amazing Warrior, Black Ice Boost sekä Didi Hoss. Porin nelossijassa taas Star Cat jäi sisäratajuoksulla pussiin. Mikäli Andover Hallin poika suorittaa tasollaan, on keulavoitto erittäin lähellä. (2) TESSLOVE oli viimeksi mukana Kasvattajakruunu-finaalissa, missä ei ymmärrettävästi riittänyt. Tesslove pääsee ihan reippaasti matkaan, mutta lähtökohtaisesti juoksupaikka Star Catin sisällä 2. sisällä on sille parempi kuin keulataktiikka. Joka tapauksessa Tesslove on Star Catin ykkösvastustaja niin alun kuin lopun tapahtumia ajatellen. (1) CAPO BIRDLAND on fyysisesti tähän lähtöön riittävässä vireessä, mutta se ei hitaana avaajana pysty hyödyntämään täysipainoisesti ykkösradan paikkaansa ja saanee edellä mainittua kaksikkoa vaikeamman juoksun. Mikäli Star Cat ja Tesslove eivät pääsisi sopuun juoksupaikoista, nousisivat Capo Birdlandin osakkeet merkittävästi. Kaustisen lounasravien voittojuoksussa Capo Birdland kiertyi 4. ulkoa johtavan rinnalle 1500 jäljellä. (8) LANGEN’S CZA CZA on aika varma suorittaja. Tamma on usein kilpaillut tätä kovemmissa lähdöissä, joten totosijaan on huonolta lähtöpaikaltakin täydet mahdollisuudet. (11) TORNAPULL ja (12) CATAHECASSA ZEST kohdalla huono lähtöpaikka laskee osakkeita. (5) LAPTOP ALLEY palaa tauolta ja on nyt iso arvoitus. Lokakuussa Seinäjoella Micro Meshin poika oli 3. ulkoa rehellisen huono.\nMAALAUSLIIKE TUOMIKOSKI OY –LÄHTÖ. Mikäli (7) QUESTIONMARK ME ei olisi laukannut Turussa 8. päivä marraskuuta loppusuoralle tultaessa, olisi ruunalla taulussaan pelkkiä totosijoja. Vajaa kuukausi sitten Vermossa Quite Easyn poika seuraili keulasta voittaneen Grainfield Aidenin puserossa kakkoseksi saamatta koskaan edes tilaa yrittää ohitusta. Tätä edeltänyt Seinäjoen 75-lähdön kakkossija tuli 3. ulkoa edessään juosseelle New Life Wheelsille häviten. Mikäli vain juoksu luontuu, ottelee Questionmark Me aivan kärjessä. (4) VIXPRESS LI on lähdön toinen A-hevonen. Sen viimekertainen Vermon kakkossija tuli keulasta. Ruunan lähtönopeus on vaihdellut aika tavalla, mutta viime kerran kaltaisella alkunopeudella Erkki-Pekka Mäkisen ajokilla on nytkin hyvät mahdollisuudet edetä johtopaikalle. (3) MR CHANCE aloittaa B-ryhmän. Se aloitti Joni-Petteri Irrin käsistä Vermossa positiivisella 900 metrin kirillä 5. ulkoa, mikä riitti viidenteen sijaan. Nyt Mr Chancella on startti kropassa, ja alkuasetelmatkin ovat merkittävästi viime kertaa paremmat. (10) ANDREE ei ole saanut käytännössä koko vuonna mitään aikaan, mutta viime suorituksissa on ollut selkeästi positiivisiakin elementtejä. Palasten loksahtaessa kohdalleen voittokantaan palaaminen on täysin mahdollista. (2) GISELA LUXI kärkkyy hyvältä paikalta kuumimpien suosikkien epäonnistumista. (9) MR BIG STAR on perusluokaltaan hyvä hevonen, mutta tämän kauden suoritukset eivät ole vakuuttaneet. (5) CLASSIC FRIDO tuli Teivon tauoltapaluussaan päätöskierroksen 12,4-vauhtia, eikä edes päässyt tulemaan lopussa vapaasti, jolloin olisi todennäköisesti yltänyt kolmanneksi. Olosuhteet olivat kylläkin silloin suosiolliset, kurakeli olisi merkittävä haittatekijä. Muutenkin konkariruuna on tosi tarkka juoksunkulun suhteen.\nKARJALA–LÄHTÖ. (2) AIKA-VALTTI aloitti Jouni Miettisen käsistä kahdella tyylipuhtaalla voitolla. Viimeksi Forssassa tuli kuitenkin epäonnistuminen, kun Siporin poika laukkasi viimeisen kaarteen lopussa johtopaikkaa puolustaessaan. Lähtö oli silloin selvästi tämänkertaista kovempi. Mikäli vain Aika-Valtti ravaa, se palannee voittokantaan. (8) KARTOS on pilannut viime juoksunsa laukkoihin, mutta ravilla se olisi suosikin ykköshaastaja. Pehmeä rata olisi kylläkin vastaan. (1) TILUN TARU piti viimeksi Seinäjoella johtopaikalta niukkaan voittoon. Väliajat olivat 29,5-31,5-(32,5)-31,5. Ravilla totosija on todennäköinen, mutta tamma on kyllä tauluaan epävarmempi. (7) KILMISTERI on kehityskelpoinen 5-vuotias. Vajaan kahden viikon takaisen Seinäjoen kilpailun perusteella Kilmisteri ja Tilun Taru ovat tällä hetkellä kutakuinkin tasavertaisessa vireessä. (11) VILLIN VIKSU on parantanut kauden edetessä otteitaan ja lähtee jahtaamaan tosissaan neljättä peräkkäistä totosijaa. (4) USVATTAVA oli Kouvolan tauoltapaluussaan aika tasainen, vaikka lopulta kolmanneksi sijoittuikin. Startti vei todennäköisesti eteenpäin, mutta saa sitten nähdä, että veikö tarpeeksi. (3) SOFIANNA PEE on ottanut voittonsa helpommista lähdöistä. Ei tamma täysin ulkona ole, mutta selkeä varaus kuitenkin.\nKIVIKYLÄN KOTIPALVAAMO –LÄHTÖ. Illan päätöslähdössä A-hevoseksi kohoaa (4) GISELLE HALM. Se on esiintynyt kahdessa viime startissa edukseen. Ensiksi Risto Väreen suojatti kiri 4. ulkoa näyttävästi kakkoseksi. Päätöspuolikas sujui ulkoratoja pitkin peräti 12,5-vauhdilla. Viimeksi Love Youn tytär laukkasi pahoin lähtöön, mutta tamma marssi vielä hänniltä runsaan 700 metrin kirillä jopa varmaan voittoon. Viimeiset 1900 metriä sujuivat vaativissa oloissa 18,0-vauhdilla. Giselle Halm ei ole starttiraketti, mutta se jaksaa vääntää. (2) GRAINFIELD EMMA on sijoittunut ravilla aina kahden parhaan joukkoon, joten hyvältä lähtöpaikalta vähintään kaksarisija on nytkin tavoitteena. (11) ARROGANCE ei pääse hyödyntämään takarivistä hyvää lähtönopeuttaan, mutta muuten tehtävä on kyllä totosijoja ajatellen sopiva. Viimeksi Vermossa lähdön taso oli hurjasti kovempi. (9) HOGAN STAR palaa puolentoista kuukauden tauolta, mutta syksyn kilpailujen kaltainen suoritustaso riittää tässä tototaistoon. (1) MEADOW DEVIL on sekin loistopaikalta täysin varteenotettava totohevonen. (6) LANGEN’S MOTÖRHEAD, (7) BELLO RAGAZZO, (3) STRAWBERRY DANCER, (5) HILA’S ELTON ja (10) DEMIGOD muodostaa sitten keskenään varsin tasavertaisen ryhmän.\nI 2,3,9 (6,8)\nII 3,5,6,9,10 (2,7)\nIII 4 Star Cat (2,1)\nIV 4,7 (3,10)\nI 2,3,6,8,9,10 (11,7)\nIV 2,3,4,5,7,9,10 (6,1)\n420 riviä*0,20 euroa = 84 euroa\nI 4 Star Cat\nI 4 Giselle Halm\n32 yhdistelmää*1 euro = 32 euroa


Termopeite motonet – Painekyllästettyä kestopuuta\nAuton suojapeite sisäkäyttöön 463x173x143. Auton-suojapeite-sisakayttoon-480x165x132. Tuoteryhmä: Puolipeitteet.\nNyt saatavilla myös matkailuautoihin ohjaamon sisäpuolinen thermopeite , jolla peität helposti ohjaamon kaikki kylmät pinnat ! Peite kiinnitetään B pilariin ( turvavyön viereen) ja se menee penkkien ja kojetaulun välistä toisen puolen B pilariin , korkeussuunnassa se ylettyy lattiasta ohjaamon kattoon, johon se kiinnitetään . Real security and safety Oy. Peittoihin säilytyspussit . Sisäpuolen ikkunapeitesarja Ford Transit vm. Isoflex-materiaali, heijastaa auringon säteitä, eristää kylmää ja kuumaa, näkösuoja. Mitä oli ne keinot, joilla ducaton saa pidettyä talvilämpimänä?\nItselläni on alas asti yltävä keulapeite ( termopeite ) ja termoväliseinä. Lisäksi ovessa minulla on ylös käärittävä termopeite. Vaikka keulapeite pitääkin ohjaamon lämpösenä niin silti termoväliseinä pitää selvän eron asuntilan ja ohjaamon välillä ja katkaisee vedon tuntua. Tällä ovi termopeitteellä ei niin . Nestettä kertyi vajaa (l).\nAutossa matkustaa henkilöä. Ohjaamon päällä Huhtalon Matilta termopeite , ohjaamossa lämpötila n. Jatkuvasti tolppasähkössä talven ajan joten virtasta riittää :). Jos haluat voit myös verhoilla nauhan patjan puoleisen sivun esim motonetista saatavalla äänieristehuovalla tms. Niin se on uusi Ducato alkovi malli. Myyn pari kappaletta hyvin palvelleita tuulilasin termopeitteitä ducatoon vm.\nRaskaampi on Wigon valmistama kaksiosainen vetoketjulla yhdistettävä. Ilmoittajan kaikki ilmoitukset (3) Pohjois- Pohjanmaa Haapajärvi. Myydään kunnon lämpöpeite ducatoon Ehjä ja puhdas. Bilteman ja motonetin ketjut on, tosin nykyiseen työautoon ei käy kummatkaan.\nAjoin ensin liian varovasti ja sitten kaasutin liikaa kerralla. Kysymys kuuluukin onko joku tehnyt vastaavan työn joskus? Motonetin ketjut tuli seuraavaksi ja . Onko Rokker teillä myynnissä noita pinnoitemuoveja? Jos turkkilevy homma tulisi kovin kalliiksi niin kyllähän uusi vastaava . Tämä voisi olla ihan oma ketjunsa, mutta jatketaan nyt tähän. Voisiko tuosta olla tarvittaessa esim.\nSALON SEUDUN SANOMAT kg 1mk. PORRASHARJA TASKUMATTI riisijuurta teräs ? Yhteistyössä kaikkien vakuutusyhtiöiden kanssaTUKES. Euro-Hamsteri, Halpa-Halli, HongKong, Hovimäen Talousrauta, J.\nPrev Rakeinen kalkki 600 kg\nNext Galaxy tab s gigantti


Ihan pähkinöinä | Montasyytarakastaa\n2 huhtikuun, 2015 31 heinäkuun, 2017\nOlen aivan myyty pähkinöille ruoassa kun ruoassa. Thaimaassa ollessamme tuli tutuksi chicken with cashew nuts ja muutamaa poikkeusta lukuunottamatta söin sitä joka paikassa kaksi kertaa päivässä. Maku samassa ruoassa vaihteli todella paljon ravintolasta riippuen, joten tuntui kun olisi syönyt aina eri ruokaa. Eikä mittani ollut vielä reissun päätyttyäkään täysi, vaan sitä piti yrittää varioida kotonakin. Ihan ei vielä olla siellä maun suhteen, mutta hyviä annoksia ollaan saatu ihan kotikeittiössäkin. Tästä aasinsiltana kuitenkin herkulliseen reseptiin, nimittäin pähkinäkuorrutettu lohi.\nPostiluukkuumme oli reissun aikana tipahtanut kuukauden S-ryhmä lehtinen ja sen välissä tuttu ruokaliite. Sieltä bongasin reseptin pähkinäkuorrutettu lohi ja olihan sitä heti testattava, cashew pähkinöitä nam.\nTiistaina sitten koitti se päivä kun jaksoin raahata kaupasta lohta ja kokeilla reseptiä. Ja herkullistahan se oli, todella herkullista! Siitä tuli itseasiassa niin herkullista, että koin tarvetta jakaa reseptin myös kaikille teille, joilta nuo ruokaliitteet jää lukematta. 🙂\n1 raastettu sitruuna kuori\nLaita lohifilee voideltuun uunivuokaan. Sulata voi ja sekoita joukkoon hunaja. Levitä tämä sitten lohifileen päälle ja ripottele päälle suola. Murskaa cashew pähkinät morttelissa tai tehosekoittimessa ja lisää joukkoon korppujauhot, pieneksi silputtu tilli ja raastettu sitruunan kuori. Painele lohifileen päälle ja paista 200 asteisessa uunissa 25 minuuttia.\nRuoka on siis todella helppo toteuttaa ja onnistuu myös niiltä joiden vahvuus ei ole keittiössä, kuten itse allekirjoittaneella. Lohen kaveriksi tein perunamuusia.\nJulkaissut: Nina / Monta Syytä Rakastaa - 2.4.2015 klo 21:22 -


Pekka Juntin kolumni: Vaurastumisesta ja lattialla makaavista vanhuksista | Yle Uutiset\nMinulle on tuottanut vaikeuksia vaurastua. En ole päässyt mukaan piensijoitus- ja rahastohommeleihin, vaikka siistiin jakkuun tai pikkutakkiin sonnustautuneiden talousnerojen puheista tiedämme, että aina on oikea aika aloittaa.\nUpeasta neuvosta huolimatta minulla oli hyvin pitkään erittäin väärä aika aloittaa.\nEi ollut rahaa. Kaikki meni elämiseen. Opiskelin, hankin vaimon kanssa lapsia ja talolainan, koska suhdanne oli suotuisa ja pätkätyöläisillekin irtosi touhusatanen unelmiensa toteuttamiseen.\nSittemmin, kun olen kiipinyt ruosteisen riisikupin ohjaimista röyhkeän nelivetomaasturin korkeampiin tuulilasinäkymiin, olisin voinut pistää rahaa rahastoihin, lopettaa makuuttamisen, panna poikimaan, korkoa korolle, kyllä te tiedätte, passiivista tuloa helposti ja kevyesti. Mutta nyt minulle on tullut uusi este.\nJakkupuvut ja pikkutakit ovat jo joitakin vuosia julistaneet, valkein hampain ja kirkkain silmin, että nyt kannattaa sijoittaa hoiva-alaan.\nNiinä rumina vuosina matkalla materiaalisesta köyhyydestä tyhjämieliseen keskiluokkaan minusta ehti tulla pösilö. Aloin ajatella itseäni vahingoittavalla tavalla, minusta tuli markkinayhteiskunnan realiteetteihin sopimaton unelmahörhö ja puunhalaaja. Aloin rakastaa ihmisiäkin, toki harvaa edelleenkään mitenkään kohdennetusti, mutta noin niin kuin yleisellä tasolla.\nTiukan euron vuosina ehdin tutustua työelämään ja tutkailla maailman kujeita ihan tavallisena maisterina, ja rupesin näkemään kaikenlaisia kehityskulkuja ja näkyjä, joita tietenkin pidän totena, sillä niin hörhöt tekevät.\nMinulla on tapana katsella jakkuja ja pikkutakkeja telkkarista. Kuuntelen heidän todistustaan talouden trendeistä. He puhuvat oikukkaasta ja suotuisasta Markkinasta kuin jumalastaan, ja jumala se onkin.\nNämä ihmiset taas ovat papistoamme.\nTaivaaseen vie koilliseen kurkottava käyrä. Ylöspäin, siellä auvomme siintää, mutta ennen sitä pitää vielä uhrata hieman aikaa, luonnonvaroja ja ihmisyyttä. Ja juuri kun talouden veturikuski on töräyttämässä torvea Paradiisin asemalle saapumisen merkiksi, Saatana pilaa kaiken. Tulee lama ja mälsä.\nKun osakemarkkina jyrähtää, yrityksen on pakko sopeuttaa toimintojaan.\nVuosia sitten todistin, miten keskiluokkainen vasemmistoa äänestävä vekkuli ilahtui kuulleessaan, kun muuan pankki aloitti massiiviset YT-neuvottelut. Ilo kumpusi hänen omistamistaan pankin osakkeista, joiden arvon hän arveli reippaiden toimenpiteiden vuoksi vihdoin nousevan. Valinnan paikassa solidaarisuuden nimiin vannova kaveri rakasti enemmän karttuvaa sijoitustiliään kuin sääli elämänsä kovimpaan prässiin joutuvia työttömiä.\nTämä on talousjärjestelmämme syvää ydintä. Rahalla ei ole moraalia. Sijoittaja voi suhtautua myötätuntoisesti ympäristöön ja ihmiskuntaan, mutta teot puhuvat toista. Hänen rahansa lyö koko ajan lyötyä.\nJos lama syö yrityksen tuloksen, se ei kelpaa sijoittajjalle selitykseksi. Hän vaatii lisää, enemmän kuin viime vuonna. Muuten pääoma vaihtaa osoitetta. Sijoittaja ajaa omaa etuaan, olipa hän sitten Warren Buffet tai naapurin Ritu.\nKun osakemarkkina jyrähtää, yrityksen on pakko sopeuttaa toimintojaan. Koska firman pahanpäivänvara on jaettu osinkoina Ritulle ja Warrenille, on ryhdyttävä säästämään. Toimitusjohtaja ja HR:n ikipirteä Sirpa pitävät palkkansa ja työnsä, mutta rahvaan parissa tapahtuu taloudellinen puhdistus. HR:n Sirpa osoittaa YT-tuolileikin jälkeen ovea sadoille sillä aikaa kun toimari golffaa ikävää fiilistään pois.\nAlamaisille näytetään alamaisen paikka. Pääoma on teitä tärkeämpää.\nOlemme asiakkaita, kuluttajia ja kiipijöitä, yhä harvemmin hyviä kanssaihmisiä.\nYhtiön toiminnan tarkoituksena on tuottaa voittoa osakkeenomistajille. Näin sanoo osakeyhtiölaki, ja jäljet näkyvät. Voitonnälkä nielee alleen kaiken muun. Mitä globaalimpi yritys on ja mitä lujemmin pörssissä, sitä törkeämpää on meno. Kukaan ei toppuuttele. Sijoittajaa kiinnostaa kurssikehitys ja osingot. Lopputuotteen käyttäjä ei boikotoi, koska hän ei tiedä tuotteen inhimillisiä kustannuksia. Saksalainen takapuoltaan pyyhkivä Günther ei tunne nahoissaan suomalaisen Paulin surua, kun hänen lempimetsänsä viedään sellukattilaan.\nGlobaali vauraus perustuu luonnon ja ihmisen riistoon. Riisto taas on riistoa aina jossakin muualla.\nSadan vuoden maailmanlaajuisen keskinäisen varastamisen jälkeen, maapallo alkaa olla valmis. Luonnonvarat loppuvat, lajit katoavat, eikä inhimillisyys ole muodissa.\nMarkkinauskonto on lävistänyt kaikki inhimillisen toiminnan tasot. Se on muuttanut meitä. Olemme asiakkaita, kuluttajia ja kiipijöitä, yhä harvemmin hyviä kanssaihmisiä. Valtioita johtavat bisnesmiehet yritysjargonia jauhaen, yritysmaailman periaattein. Jos rahaa ei ole, sitten leikataan. Köyhiä, vanhoja ja tarpeettomia kyykytetään. Rikkaita ei koskaan.\nKun talouspuheen kyllästämä köyhän kunnan päättäjä sitten sopii voittoa himoitsevan kansainvälisen hoivayrityksen kanssa vanhustenhoidosta, sitä maataan kohta hoivakodin lattialla viltteihin peiteltynä. Sitä lojutaan omassa ulosteessa, tai kärsitään nälkää. Sitä toivotaan, että joku läheisistä tulisi hieromaan kättä, kun se on kipeä, vaikka se on sängystä putoamisen takia poikki ja sijoiltaan. Sitten sitä jo kuollaankin, eikä se ole kenenkään muun kuin vainajan etu, sillä kuolleista hoidokeista maksetaan heikkoa hintaa.\nJakkupuvut ja pikkutakit ovat jo joitakin vuosia julistaneet, valkein hampain ja kirkkain silmin, että nyt kannattaa sijoittaa hoiva-alaan. Siellä on luja kasvunäkymä ja muikea tuotto-odotus. Vaikka he puhuivat kuin psykopaatit, eivät he valehdelleet. Kyllä se olisi kannattanut.\nMutta kun se tuntuu niin vaikealta.\nAiheesta voi keskustella 5.2. klo 16.00 asti.\nVanhuksetMoraaliasiatHuonolaatuinen vanhustenhoitoVanhustenhoitoVanhusten palvelutalotVanhusten huono kohteluEsperiKolumnitPekka JunttiInhimillinen käytösPikkutakitSijoittajatIhmiskuntaKöyhyysRikkausYT-neuvottelutJumalolennotSijoittaminenJumalaLamaLiiketoiminta


SUOMI - ESPANJA 22.6 - Sivu 2 - FutisForum2\n20.05.2018 klo 23:05:40\nKirjoittaja Aihe: SUOMI - ESPANJA 22.6 (Luettu 22689 kertaa)\nVastaus #25 : 19.06.2009 klo 12:53:11\nLainaus käyttäjältä: Pioneer - 18.06.2009 klo 23:39:55\njoka on kulkenut yhdessä pitkän tien ja korkeammalle kuin yksikään vastaava Suomen joukkue koskaan aikaisemmin.\nNuorten MM-kisat 2001?\nVastaus #26 : 19.06.2009 klo 13:09:14\nLainaus käyttäjältä: Viinioksa - 19.06.2009 klo 12:53:11\nTaisivat olla rahtusen junnumpia kuin Pikkuhuuhkajat? Eli sana "vastaava" oli viestissäni juuri tätä merkitsevä osuus.\nVastaus #27 : 19.06.2009 klo 14:08:55\nEspanja-matsi on kaikesta huolimatta edelleenkin suuri ja merkityksellinen ottelu ja Pikkuhuuhkajat futismarkkinoiden näyteikkunassa: http://puoliaika.wordpress.com/2009/06/19/turhan-tuttu-tarina/\nVastaus #28 : 19.06.2009 klo 14:15:41\nmitä tuo non-scoring parikka tekee avauksessa, avauspaikka pitää PÄÄSTÄÄ PUKILLE\nVastaus #29 : 19.06.2009 klo 14:41:43\nHyvä peli varmasti tulossa Vielä viimeinen puristus ja hieno lopetus näille kisoille olisi voittaa Espanja. Toivon, että Toivio, Pukki ja Hakola ovat avauksessa tässä pelissä. Ja joko tässä pelissä erikoistilannepelaaminen olisi vähän parempaa kahteen edelliseen otteluun verrattuna.\nVastaus #30 : 19.06.2009 klo 16:34:23\n- Ensi U21-karsinnoissakin käytettävissä olevat Raitala, Toivio ja Lehtovaara avaukseen.\n- Äijälälle ja Hakolalle myös näyttöpaikat, kisoissa vaisusti esiintynyt Hämäläinen pois avauksesta ja P. Hetemaj keskelle.\n- Jalasto pelasi paljon karsinnoissa ja ehkä ansaitsisi yhden pelin lopputurnauksessakin kun kerran panosta ei enää ole. Hyvä pelaaja on Jalastokin, vaikka silloin Itävallassa epäonnistuikin.\n- Sadikin antaisin jatkaa kärjessä, koska tuohon rooliin ei oikein Pukilla tai Parikalla riitä fyysinen preesens ja Kokolla puolestaan tämän hetken vire on olematon.\nVastaus #31 : 19.06.2009 klo 19:40:33\nLainaus käyttäjältä: Rikkiviisas - 19.06.2009 klo 09:51:42\nJos kuitenkin Raitala edelleen laitapakkina ja Toivio kokeilemaan topparina.\nVastaus #32 : 19.06.2009 klo 19:54:53\nPukki avaukseen. Ehdottomasti. Paras tuntuma espanjalaisiin, lisäksi tuli Saksaa vastaan naurettavan myöhään kentälle, kun muu porukka oli jo alistunut tappioon. Pitääkö Pukin tosiaan pelata koko uransa minuutit häviävässä joukkueessa, vaikka kyvyt ovat todellakin painetta luovan joukkueen ratkaisijana? Englanti-ottelun sinänsä liian vähäiset minuutit sen hyvin näyttivät.\nVastaus #33 : 19.06.2009 klo 19:59:19\nLainaus käyttäjältä: suomifutiksen Janne Tähkä - 19.06.2009 klo 16:34:23\nHienosti kyllä tiivistetty suomifutiksen jannelta. Aika pitälti samoilla linjoilla mennään. Äijälälle toivon kaikkein eniten että saisi vähän edes peliaikaa, kaikki minuutit on plussaa. Raitalaa en juuri nyt menisi vaihtamaan, oli sitten huonot tai hyvet ajat. Tai siltä väliltäkään. Sadik ei mielestäni ole suuremmin loistanut mutta ilman maaliaspektia pelannut ihan suht hyvin. Pukille jatkossa lisää peliaikaa mutta antaisin Sadikin vielä hoitaa hommansa.\nVastaus #34 : 19.06.2009 klo 21:47:44\nSadik ei vaan yksinkertaisesti osaa kääntyä pallon kanssa kuten Pukki, tämä on ollut varmasti yksi suurimpia syitä, ettei Suomi pysty luomaan kunnon maalipaikkoja.\nKeskikenttä ei myöskään pysty pelaamaan Sadikille juoksupalloja tyhjään tilaan, kun nopeus ei näytä riittävän vastustajasta ohi menoon. Lisäksi hyökkäyksen ja keskikentän välimatka on niin suuri koko ajan, että apua ei tule sieltäkään.\nNyt Pukki avaukseen niin saadaan näkemys nuoren miehen todellisesta tasosta.\nVastaus #35 : 19.06.2009 klo 21:54:07\nLainaus käyttäjältä: abuuva - 18.06.2009 klo 23:16:04\nErinomainen ehdotus, mutta pari muutosta tekisin:\nRaitala Toivio Turunen Jalasto\nVastaus #36 : 19.06.2009 klo 21:58:14\nLainaus käyttäjältä: kastemato - 19.06.2009 klo 21:47:44\nSamaa mieltä. Sadikin pelissä on ollut kuitenkin positiivisiakin puolia kuten hyvä pallojen vastaanotto ja suojaus, jotta kk ehtii apuun jne. Ja onhan Sadik myös hankkinut Suomelle kisojen ainoan maalin ja samalla vielä miesylivoiman yli tunniksi. Saksaa vastaan jäi kuitenkin jotenkin kesken vähän jokainen tilanne. Syy varmaan tuossa, jonka itsekin mainitsit. Pukilla kesti Englantia vastaan hieman päästä peliin mukaan, mutta lopussa oli kuitenkin jo suht näkyvä ja sai pari kohtuullista tilannettakin aikaiseksi, joten selvästi ase jota kannattaa käyttää jo avauksesta asti. Enkä yhtään näkisi mahdottomana, että Sadik ja Pukki aloittaisivat molemmat.\nNiin ja Hakola myös ilman muuta avaukseen. On ihmetyttänyt muutenkin miksei ole mahtunut enempää kentälle kuin vähän lopusta Englantia vastaan. Kun kerran erikoistilanteet on perseilty ja Ojala puuttuu, niin lisää ihmetystä entisestään.\n« Viimeksi muokattu: 19.06.2009 klo 22:01:08 kirjoittanut Mr. Brownstone »\nSuosikkijoukkue: Barca sekä Tottin keisarikunta och "Kanervat"\nVastaus #37 : 19.06.2009 klo 23:49:07\nLainaus käyttäjältä: valloittaja - 19.06.2009 klo 21:54:07\nHyvältä vaikuttaa, laitetaan Aho jalaston tilalle eli:\nVastaus #38 : 20.06.2009 klo 00:47:13\nEli muuten sama kuin yellowdanger meinasi, mutta Kappe oikea laitalinkki. Lehtovaara ehdottomasti maaliin... Ja Él Puki avaukseen.\n« Viimeksi muokattu: 20.06.2009 klo 00:50:43 kirjoittanut Wertinho »\nVastaus #39 : 20.06.2009 klo 00:58:41\nLainaus käyttäjältä: Wertinho - 20.06.2009 klo 00:47:13\nEli muuten sama kuin yellowdanger meinasi, mutta Kappe oikea laitalinkki.\nHämäläinen ollut molemmissa matseissa todella heikko, Hakola tilalle ehdottomasti!\nVastaus #40 : 20.06.2009 klo 00:58:47\nEn usko, että Kanerva alkaa tekemään kovin suuria muutoksia pelillisesti toimivaan kokoonpanoon. Eli 4-5-1 ryhmitelmällä jatketaan.\nVastaus #41 : 20.06.2009 klo 01:09:10\nSuomi ja Espanja ovat samassa vuoden 2011 U21-kisojen karsintalohkossa, joten jos ei muuta jää käteen, niin ainakin jotain osviittaa siitä miten noihin karsintapeleihin kannattaa valmistautua. Tämänkertaisesta jengistä noissa karsinnoissa ovat luultavasti mukana Lehtovaara, Raitala, Toivio, Äijälä ja Pukki, joten näille soisi peliaikaa jo tässä viimeisessä pelissä, ja ainoa jonka paikka Espanja-pelissä on lainkaan kyseenalainen on Äijälä.\nVastaus #42 : 20.06.2009 klo 05:18:58\nVaikka kisat on meidän osalta ohi niin laitetaan manolot koville!\nVastaus #43 : 20.06.2009 klo 10:28:49\n" Tämänkertaisesta jengistä noissa karsinnoissa ovat luultavasti mukana Lehtovaara, Raitala, Toivio, Äijälä ja Pukki, joten näille soisi peliaikaa jo tässä viimeisessä pelissä, ja ainoa jonka paikka Espanja-pelissä on lainkaan kyseenalainen on Äijälä."\nSeuraavien kisojen aikaiselle 25-vuotiaalle Äijälälle toki peukkua.Todellinen pikkuhuuhkaja.\nVastaus #44 : 20.06.2009 klo 11:21:34\nLainaus käyttäjältä: Cenile Dementjeva - 20.06.2009 klo 10:28:49\nNo vittu, Wikipediasta katsoin, näemmä olivat nuorentaneet parilla vuodella. Sitten saa Äijälä istua penkillä.\nVastaus #45 : 20.06.2009 klo 12:18:41\nLainaus käyttäjältä: Venire - 20.06.2009 klo 11:21:34\nMennyt vissiin sekaisin Ilari Äijälä ja Jussi Äijälä. Jälkimmäinen on -88 syntynyt ja pelaa nuoremmassa u21-joukkueessa.\nVastaus #46 : 20.06.2009 klo 12:59:47\nLainaus käyttäjältä: jjonez - 19.06.2009 klo 19:40:33\nLuin ja asia ei muuttunut miksikään.\nEdelleen siinä vastaamassani viestissä Raitalaa tarjotaan toppariksi.\nVastaus #47 : 20.06.2009 klo 15:48:26\nSuomi pelaa ja laittaa pelin avauksia melko hyvin kun ei ole paineita, mutta kestääkö Espanjan polla niin se on se avainkysymys? Luulen ettei kukaan osaa/jaksa tarjoilla Bojanille mitään, loppulukemat 0-0 ja näin ollen Espanja ei tee yhtään maalia koko turnauksessa.\nVastaus #48 : 20.06.2009 klo 16:02:12\nLainaus käyttäjältä: Rikkiviisas - 20.06.2009 klo 12:59:47\nVarmaankin "Raitalan tapainen lahjakkuus" tarkoitti Toiviota. En tiedä sitten millä tavalla hän on Raitalan tapainen, mutta lahjakkuus varmasti...\nVastaus #49 : 20.06.2009 klo 16:23:13\nLainaus käyttäjältä: Jii - 20.06.2009 klo 16:02:12\nTätä itsekkin hain.


Päivänpesän elämää: Piparkakkuja\nSaimme viikonloppuna mummin mussukan yökylään. Mietin mitä puuhailisimme, viimeksi ihan vain olimme mutta nyt olisi ohjelman vuoro. Koska joulu on aika lähellä päätin, että leivotaan piparkakkuja. Se kävi myös nuorimmalle omalle lapselle. Lauantaina laitettiin piparkakkutehdas pystyyn.\nSunnuntaina oli meno veljen tyttären syntymäpäiville. Tein pienelle päivänsankarille ihan oman piparkakkuasetelman. Siskon lapsille näitä on tullut tehtyä jo monta vuotta.\nNuorin poika innostui Suomi-muotista ja teki hienot Suomi 100 vuotta teeman piparkakut.\nMummin mussukka oli vanha tekijä. Ikää on himpun vaille neljä vuotta, ei siis kovin paljoa vielä. Ei kuitenkaan tarvinnut kuin vähän apua alussa kaulitsemisen kanssa, sitten jo hoksasi miten paksu pitää taikinan olla. Pellille osasi asetella piparkakut sotilaallisen tarkasti.\nTuvan pöytä oli urakan jälkeen aika hurjassa kunnossa. Rapatessa roiskuu vaan ei se haittaa, vesi ja rätti on keksitty. Suurempi leivontaurakka on lähempänä joulua jolloin teen oman perheen piparkakkuasetelman. Samalla teen asetelmat kotoa muuttaneille lapsille ja sisarusten lapsille. Tänä vuonna ei ole myyjäisiin leipomista, olen siitä vain helpottunut.\nLähettänyt Katja klo 7.32\nTunnisteet: mummina, ruoka, tupa\nMaatiaiskanasen Elämää 6. marraskuuta 2017 klo 8.29\noi mitä ihania piparinleipomis kuvia ja tosi herkullisen näköisiä lopputuloksia :)\nKatja 6. marraskuuta 2017 klo 22.06\nLopputulema oli ainakin kovin sokerista jos ei muuta :)\nAnneli A 6. marraskuuta 2017 klo 9.32\nLasten kanssa on niin mukava tehdä pipareita. Kauniita muotteja ja hienoja koristuksia. - Mukavaa viikkoa sinulle!\nKatja 6. marraskuuta 2017 klo 22.07\nOnneksi näitä pieni tulee niin ei joudu yksin leipomaan kun omat lapset kasvaa. Olen muottien suhteen vähän keräilijäluonne.\nRiina 6. marraskuuta 2017 klo 10.23\nVoi, että alkoi tehdä mieli pipareita!\nTuollainen Suomi-muotti täytyy kyllä hankkia juhlavuoden kunniaksi.\nKatja 6. marraskuuta 2017 klo 22.08\nSuomi-muotin saa kaupanpäälle kun ostaa leivinpaperia pari rullaa, marketeissa on nyt just kampanja. Viime vuonna oli sama kampanja ja sain siitä omani.\nCheri 6. marraskuuta 2017 klo 12.23\nMummin mussukka on perinyt leivontageenin, näyttää aivan pro-tekijältä nuoresta iästään huolimatta. Mihin ehtiikään.\nSelvästi on geenit periytyneet :)\nNila 6. marraskuuta 2017 klo 13.39\nPipareita en ole leiponut moneen vuoteen joskus poikien kanssa kun olivat pieniä. Lahjaksi olen saanut ystävältä monenlaista piparitaikinasta tehtyä. Taivaallisen hyvää. Ihanaa että sinä leivot mussukoiden kanssa. Ikimuistoisia hetkiä puolin ja toisin.\nKatja 6. marraskuuta 2017 klo 22.09\nLasten kanssa on mukava leipoa, paljon tylsempää itsekseen. Näistä hetkistä jää hyviä muistoja.\nKuvakehrääjä 6. marraskuuta 2017 klo 14.45\nBetween 6. marraskuuta 2017 klo 16.42\nLasten kanssa leipominen on kivaa puuhaa, vaikka siinä vähän ympäristöön roiskuukin.\nAika hienoja pipareita teitte.\nKatja 6. marraskuuta 2017 klo 22.10\nKoristeita oli runsaasti, se on aina lasten mielestä parasta.\nSirkku 6. marraskuuta 2017 klo 21.00\nPipareiden leipominen ja niiden tuoksu on aina yhtä jouluinen ja ihana! Teillä on ollut mukavat leipojaiset ja tuo Suomi pipari koristeineen on niin kaunis!\nSe tuoksu mikä piparkakuista tulee on vastustamaton. Suomi-muotti on aika kiva. Taidan hakea vielä yhden lahjaksi.\nNavettapiika 6. marraskuuta 2017 klo 21.25\nKivat piparkakkutalkoot. Koristeluhunki on paneuruttu antaumuksella. Mussukka varmasti muisteloo tällääsiä hetkiä vanhempana, lämmöllä. Aivan ihana synttärisankarin asetelma. Tosi söpö ja varmasti hyvää :)\nKatja 6. marraskuuta 2017 klo 22.11\nKoristelua tehtiin pitkään ja hartaasti, se taisi olla leivonnan kohokohta.\nKruunu Vuokko 7. marraskuuta 2017 klo 15.57\nOi mikä hurmaava pikkuapulainen ja kivat piparit.\nKeittiö ja Puutarha 8. marraskuuta 2017 klo 13.54\nIhania pipareita! Tämä on meidänkin lasten ihan lempipuuhaa joulun alla :)


Dani- tai Yali-kansa, Baliem-laakso, Länsi-Uusi-Guinea, Indonesia, 1900-luku.\nUpea iäkäs Koteka on kooltaan noin 37cm x 4cm. Hyvässä kunnossa. Iän ja käytön jälkiä. Kotekan kärjessä turkiskoriste. Lakkautetun museon/säätiön ex-kokoelmista Hollannista.


Suomi EU:n kymmenenneksi vaurain maa - Talous - Uutiset - MTV.fi\nSuomi EU:n kymmenenneksi vaurain maa Talous\nJulkaistu 21.06.2010 14:59\nSuomi on bruttokansantuotteella mitattuna EU:n kymmenenneksi vaurain maa, käy ilmi EU:n tilastotoimiston Eurostatin julkistamasta tilastosta.\nSuomen ostovoimaan suhteutettu bruttokansantuote henkeä kohden ylitti viime vuonna EU-keskiarvon kymmenellä prosentilla.EU:n ylivoimaisesti rikkain maa on pankkikeskus Luxemburg, jonka bruttokansantuote ylittää unionin keskiarvon peräti 168 prosentilla. Seuraavaksi vauraimmat maat ovat Irlanti ja Hollanti.\nEU:n köyhimmät maat bkt-vertailun mukaan ovat Bulgaria, Romania ja Latvia, joissa kaikissa bruttokansantuote jää alle puoleen EU-keskiarvosta.Suomi häviää vaurausvertailussa sekä Ruotsille että Tanskalle. Ruotsin bruttokansantuote ylitti EU-keskiarvon viime vuonna 20 prosentilla ja Tanskan 17 prosentilla.EU:hun kuulumattoman öljymaa Norjan bruttokansantuote puolestaan ylitti unionin keskiarvon 77 prosentilla.\nVolvo kutsuu autoja korjaukseen vaihdeongelmien takia\nKiander: Verotyöryhmä unohti pienituloiset


Karavaanareiden taivas löytyi Turusta - Matkat - Ilta-Sanomat\nKaravaanareiden taivas löytyi Turusta\nNyt toistetaan: Karavaanareiden taivas löytyi Turusta\nJulkaistu: 14.1.2013 12:18\nSuomen karavaanareiden ”disneyland” oli viime viikonloppuna Turussa, kun Caravan Show –messuilla oli mahdollisuus tutustua tulevan kauden uutuuksiin.\nKaravaanareiden talvi ei ole pitkä, kun kausi käynnistyy tammikuussa perinteiseen malliin Turusta.\nMessuvieraille riitti katsottavaa neljän täyden hallin verran.\n- Täällä on messuosastoja 70 ja matkailuautoja sekä –vaunuja 200. Tämä on varmasti suurin määrä pitkään aikaan, projektipäällikkö Päivi Järvelähttp://www.iltasanomat.fi/haku/?search-term=P%C3%A4ivi%20J%C3%A4rvel%C3%A4 kertoo. Runsaasta tarjonnasta on tärkeintä löytää omia tarpeita vastaava auto tai vaunu.


Hiekan- ja öljynerotin Wavin MiniPEK 0,3 - Erottimet - Taloon.com\nWavin MiniPEK 0,3 on kehitetty estämään mm. piilevät öljyvuodot kattilahuoneessa. Öljynerotin kerää kiintoaineen jätevesistä ja automaattinen sulkijalaite estää öljyn pääsyn viemäriverkostoon. Erotin voidaan myös varustaa Oilset 1000 öljyhälyttimellä.\nVarustettu lujitemuovikannella 0,5 t. Liitosyhde pesuallasta varten.\nhttps://www.taloon.com/hiekan-ja-oljynerotin-wavin-minipek-0-3 LVI-3632220 Hiekan- ja öljynerotin Wavin MiniPEK 0,3 https://www.taloon.com/media/catalog/product/cache/3f7ae9cf4e52c7217f96502bc189ce40/h/i/hiekan_ja_oljynerotin_minipek.jpg 1399 1859 EUR InStock /LVI /LVI/Viemäröinti, jätevesi /LVI/Viemäröinti, jätevesi/Erottimet Wavin https://www.taloon.com/media/catalog/product/cache/3f7ae9cf4e52c7217f96502bc189ce40/h/i/hiekan_ja_oljynerotin_minipek.jpg 25


Sanan "deja vu" merkitys - Apatia 2021\nUsein on tarpeen käyttää lääkkeitä alkoholismiin ilman potilaan tietämystä. Alkoholin väärinkäyttäjät eivät ole tietoisia ongelmistaan ja epämukavuudesta, jota he aiheuttavat rakkailleen.\nMasennus - oireet ja diagnoosi\nLuettuaan Internetistä, että eleet välittävät paljon enemmän tietoa kuin sanat, ihmiset yrittävät tulkita muiden käyttäytymistä. Kuinka aitoja eleet ovat? Voivatko eleet pettää rakastuneen miehen?\nLääkkeet neuroosien hoitoon: tehokkaimmat pillerit\nKehomme läpi kulkee satoja hermoja, jotka välittävät impulsseja kehon eri osista aivoihin. Jos jommankumman työ häiriintyy, henkilö kokee äkillistä, ampumakipua.


Palloseurablogi: Rovaniemen Palloseuran äänenkannattaja: heinäkuuta 2015\nFaith Friday Obilor sai aikaisen suihkukomennuksen.\nRovaniemen Palloseura pelasi tasan IFK Mariehamn:ia vastaan Rovaniemen keskuskentällä lukemin 1-1 (0-1). RoPS on nyt pelannut 11 tappiotonta ottelua peräkkäin, joka vastaa kolmannesta Veikkausliigakaudesta. Sunnuntai-illan kamppailussa RoPS joutui pelaamaan vajaamiehisenä lähes koko ottelun, sillä nigerialainen Faith Friday Obilor (kuvassa) ajettiin kentältä 7. peliminuutin kohdalla.\nRoPS pääsi otteluun käytännössä parhaalla miehistöllään muutamia pitkäaikaispotilaita lukuunottamatta. Ainoastaan Janne Saksela puuttui totutusta avainkokoonpanosta. Ottelu alkoi vauhdikkaasti sateisella Rovaniemen keskuskentällä. Ottelun toisella peliminuutilla MIFK sai vapaapotkun hieman rangaistusalueen ulkopuolelta. Petteri Forsell ampui vapaapotkun ja RoPS:n maalivahti Ricardo torjui pallon eteensä. RoPS:n onneksi paluupallo saatiin purettua väljemmille vesille. Ottelu jatkui vauhdikkaana ja 7. peliminuutilla RoPS:n toppari Obilor kaatoi vieraiden Dever Orgillin rangaistuspotkun ja ulosajon arvoisesti. Pilkkua tuli vetämään Petteri Forsell, joka sijoitti pelivälineen varmasti vasempaan alanurkkaan ohi Ricardon. Tilanteen jälkeen oikeana laitapakkina ottelun aloittanut Jarkko Lahdenmäki siirtyi pelaamaan tutulle paikalleen keskuspuolustajaksi kentältä ajetun Obilorin paikalle. RoPS ei suorittanut tilanteen jälkeen pelaajavaihtoja. RoPS joutui nyt pelaamaan vajaamiehisenä, mutta kotijoukkue ei suostunut pelkästään kilpikonnapuolustukseen ja pyrkimään tekemään ainoastaan vastaiskuilla maaleja. Sen sijaan RoPS pyrki pitämään palloa hallussaan kohtuullisen aktiivisesti. Pallottomana RoPS puolestaan prässäsi palloa melko aggressiivisesti sortumatta uusiin ylilyönteihin. Ottelun ensimmäisellä puoliajalla ei nähty juurikaan enää vaarallisia tilanteita, mutta 29. peliminuutin jälkeen Petteri Forsellin antamasta kulmasta MIFK:n kapteeni Jani Lyyski pääsi puskemaan vapaasti. RoPS:n onneksi pusku suuntautui kuitenkin ohi maalin RoPS:n heikosta miesvartioinnista huolimatta. RoPS sai puoliajan vaarallisimman paikkansa, kun Mostagh "Mosa" Yaghoubi otti vastaan RoPS:n keskityksen. Hän laukoi matalan ja kovan vedon kohti MIFK:n maalia, mutta maalivahti Otso Virtanen torjui pallon eteensä. Hetken kuluttua pallo pomppi RoPS:n Juha Piriselle, joka veti pallon yli MIFK:n maalin. Ottelussa poistuttiin puoliajalle 0-1 lukemissa.\nVille Saxman pelaa vakuuttavaa kautta.\nRoPS pyrki aloittamaan toisen puoliajan edelleen aktiivisella pelillä, vaikka vaaralliset tekopaikat jäivätkin tälläkin puoliajalla vähiin. RoPS sai ensimmäisen hyvän hyökkäyksensä 47. minuutin pelin jälkeen, kun Aleksandr Kokko pelasi pallon kentän oikealta laidalta rangaistusalueen tuntumaan juokseelle Simo Roihalle, joka veti pallon ohi MIFK:n maalin. Vieraiden pelaajista aktiivisemmin lisämaalia haki Dever Orgill, joka pääsi pariin otteeseen ampumaan kohti RoPS:n maalia, mutta maalivahti Ricardo veti tilanteissa pitemmän korren. Kotijoukkue suoritti ensimmäisen pelaajavaihtonsa 72. minuutin kohdalla, kun kentältä poistui Simo Roiha ja tilalle juoksi Michael Ibiyomi. Hieman tämän vaihdon jälkeen vieraiden Forsell pääsi laukomaan rangaistusalueen kieppeiltä, mutta pallo painui hieman oikealta ohi RoPS:n maalin. Ottelua oli pelattu reilut 80 minuuttia, kun MIFK:n Brian Span veti pallon yllättävästi noin 35 metristä ylärimaan, josta pallo pomppasi yli päätyrajan. RoPS suoritti toisen pelaajavaihtonsa hieman myöhemmin. Kentältä vaihdettiin pois jälleen hienosti laitapakkina pelannut Ville Saxman ja tilalle juoksi tällä kaudella aktiivisesti farmijoukkue FC Santa Clausissa pelannut Tommi Haanpää. Varsinaisen peliajan lopulla Ibiyomi pääsi lataamaan kovan laukauksen kohti MIFK:n maalin vasempaa ylänurkkaa, mutta vieraiden maalivahti Virtanen torjui pallon hienosti. Ottelu eteni lisäajan 3. peliminuutille, kun RoPS teki käytännössä viimeisestä pelitilanteesta tasoituksen. RoPS:n Mosa toimitti pitkän pystypallon rangaistusalueelle maalipörssiä johtavalle Aleksandr Kokolle, joka jatkoi pallon hienosti MIFK:n puolustuksen keskeltä vasempaan alanurkkaan ohi Virtasen. Näin Rovaniemen keskuskentällä koettiin unohtumaton hetki, kun noin 3 000 rovaniemeläiskannattajaa repesi tulettamaan Kokon kauden 12. maalia, kuin olisi voitettu Veikkausliigan mestaruus. RoPS:n pelaajat kävivätkin kiittämässä yleisöä koko joukkueen voimin ottelun jälkeen. Ilmassa onkin aivan uudenlainen hyvähenkinen jalkapallokulttuuri Rovaniemellä. Toivotaan, että Palloseuran tueksi löytää keskuskentälle loppukaudeksi mahdollisimman moni uusikin kannattaja.\nSeuraavan kerran Rovaniemen Palloseura pelaa vierasottelun KuPS:aa vastaan Kuopiossa sunnuntaina 2.8.2015 klo 18.30.\nPalloseura -blogin ottelun vakuuttaja (kotijoukkue): Ville Saxman, mies on parantanut otteitaan huimasti viime kaudesta. Tekee hyvin töitä molempiin suuntiin ja on RoPS:n luottomies omalla laitapuolustajan paikallaan.\nLähettänyt M.L. Linkit tähän tekstiin\nTunnisteet: Aleksandr Kokko, Dever Orgill, Faith Friday Obilor, jalkapallo, MIFK, Moshtagh Yaghoubi, Otso Virtanen, Petteri Forsell, Ricardo, RoPS, Rovaniemen Palloseura, Veikkausliiga, Ville Saxman\nMosa osui RoPS:lle.\nSunnuntai-illan kamppailu VPS-RoPS oli ennakkoasetelmiltaan erittäin mielenkiintoinen. Voitolla vierasjoukkue Rovaniemen Palloseura siirtyisi lähes sensaatiomaisesti liigakärkeen ohi HJK:n ja sarjajumbona edelleen olevalle kotijoukkue Vaasan Palloseuralle pisteet olisivat elintärkeitä kamppailussa sarjapaikasta. RoPS tuli otteluun reilun viikon tauon jälkeen hyvin latautuneena ja ranskalaisen visiitin eurokentillä piipahtanut Vepsu oli myös saanut levätä viikon verran. Hietalahden Jalkapallostadionilla pelattu ottelu päättyi vaiherikkaiden otteiden jälkeen numeroihin 1-1 (1-1) yhteensä 2774 katsojan edessä. Lopputulos tiesi sitä, että RoPS nousi sarjassa tasapisteisiin Klubin kanssa Veikkausliigan kärkeen yhden ottelun vähemmän pelanneena ja VPS sai arvokkaan pisteen kotiottelustaan.\nVPS tuli otteluun kokoonpanolla, josta sivussa olivat Charles Bantanga, Karl-Filip Eriksson, Cliffton Miheso, Steven Morrissey, Juho Mäkelä sekä Mikko Viitikko eli poissaolijoita kotijoukkueelta löytyi. RoPS:n poissaolijoiden listalla pitkäaikaispotilaiden lisäksi oli hyökkääjä Vilim Posinkovic sekä maalivahti Harri Nykänen. Aloitukseen oikeaksi laitapuolustajaksi oli pitkästä aikaa noussut Jarkko Lahdenmäki. Näin Janne Saksela oli palannut laiturin paikalle. Itse ottelu alkoi ryminällä, sillä avausosuma näki päivänvalon jo 5. peliminuutilla. Kotijoukkue sai sivurajaheiton kentän oikealta puolelta noin 15 metrin päässä päätyrajasta, jota heittämään meni Jordan Seabrook. Hänen pitkä linkonsa tavoitti maalin edestä puolustaja Ville Koskimaan, jonka puolittainen jatko löysi vierestä Timi Lahden, joka tälläsi pelivälineen ohi RoPS-vahti Ricardon maalin oikeaan nurkkaan. Näin VPS johti ottelua 1-0. Tilanteessa koko RoPS:n puolustuslinja oli askeleen kotijoukkueen pelaajia jäljessä. Tästä RoPS ei kuitenkaan häkeltynyt, vaan alkoi painamaan peliä kohti kotijoukkueen maalia entistä voimakkaammin. Ja tasoitusta ei tarvinnut odottaa kauaa, sillä se nähtiin jo ottelun 12. peliminuutilla. RoPS sai vaparin vasemmalta noin 18 metrin päässä maalista. Pallon taakse asteli totutusti Mostagh Yaghoubi (kuvassa), jonka laukaus osui suoraan Vepsun muuriin, mutta jatkopallon keskikenttämies ampui vastustamattomasti kierteisenä VPS-maalin oikeaan alanurkkaan ohi voimattoman Henri Sillanpään. Näin taululla loistivat 1-1 lukemat. Maalin jälkeen pelin painopiste pysyi kotijoukkeen kenttäpuoliskolla RoPS:n ollessa hallitsevampi osapuoli kentällä. Onnistumisia ei kuitenkaan alun maalikarkeloiden jälkeen nähty ja näin tauolle siirryttiin sopuisasti tasatilanteessa 1-1.\nIbiyomi pelasi loppuminuutit.\nToiselle puoliajalle tuli terävästi pelannut RoPS ja tiiviiseen puolustuspeliin ja vastaiskuihin luottanut kotijoukkue VPS. Vierasjoukkue saikin aikaan muutaman kohtuullisen hyvän paikan, mutta pelaajien ruuti oli märkää. Pelin edetessä hallinta siirtyi entistä selvemmin RoPS:lle. Vielä lopussa RoPS yritti saada ratkaisua aikaan kahdella vaihdolla, kun sekä Michael Ibiyomi (kuvassa) että Simo Roiha kirmasivat loppuminuuuteiksi kentälle. Tällä kertaa joukkue ei kuitenkaan pystynyt kääntämään ottelua nimiinsä, koska viimeiset ratkaisut tilanteissa jäivät enemmän tai vähemmän puolitiehen. Kotijoukkueen Denis Abdulahilla oli sen sijaan aivan ottelun viime hetkillä oiva paikka ratkaista peli, mutta hänen puskunsa Tony Björkin esityöstä meni kuitenkin hieman ohi Ricardon vartioiman RoPS-maalin. Kun lisäaikaa oli pelattu jo noin nelisen minuuttia, vihelsi päätuomari Jari Järvinen pelin päättyneeksi tasalukemiin 1-1 (1-1).\nPelin jälkeen kummankin joukkueen valmentajat vaikuttivat melko tyytyväisiltä tasatulokseen. Liigassa hurjassa vauhdissa olevalle RoPS:lle tasapeli oli ehkä hienon hieno pettymys, mutta toisaalta pelistä saadun pisteen myötä joukkue nousi jo tasapisteisiin sarjakärki HJK:n kanssa ja vielä ottelun vähemmän pelanneena! Ennen kauden alkua ja varsinkin vaisun kauden alkun jälkeen tuskin kukaan olisi uskonut sinipaitojen taistelevan jopa mestaruudesta Veikkausliigassa kaudella 2015. Sunnuntaina mestaruuskamppailuun ilmoittautui myös kolmas joukkue, sillä SJK voitti kotonaan HIFK:n 4-1 Akseli Pelvaksen tehdessä peräti neljä osumaa. Joukkue on ottelun vähemmän pelanneena neljäpistettä kärkiduoa perässä. RoPS:lle haasteita jatkopeleissä asettavat useamman pelaajan yhtä korttia vaille täynnä olevat varoitustilit ja tietenkin suhteellisen kapea pelaajamateriaali, joka ei anna myötä juurikaan enempiä loukkaantumisia.\nSeuraavan kerran RoPS pelaa tulevana sunnuntaina, jolloin se kohtaa kotikentällään aina vaarallisen IFK Mariehamnin. Ottelu pelataan normaaliin aikaan eli klo 18.30 alkaen. Nyt kaikki Rovaniemen keskuskentälle kannustamaan RoPS voittoon saarelaisista!\nMika Mäkitalo – Michael Ibiyomi (86. min)\nJuha Pirinen – Simo Roiha (89. min)\nTunnisteet: jalkapallo, Moshtagh Yaghoubi, RoPS, Rovaniemen Palloseura, Timi Lahti, Veikkausliiga, VPS\nMaanantaina nähtiin tasaista vääntöä joukkueiden välillä. (kuva ed. ottelusta)\nRovaniemen Palloseuran tappiottomien otteluiden putki sai maanantai-iltana jatkoa Kotkassa, kun RoPS tasasi pisteet paikallisen FC KTP:n kanssa peräti 3327 katsojan edessä. Ottelun loppulukemiksi muodostuivat pyöreät 0-0 (0-0) lukemat muutamista oivista maalipaikoista huolimatta. Tasapelin myötä RoPS vankisti sarjan kakkossijaansa SJK:n kompuroidessa Lahdessa. Myös HJK liigakärjessä on tavoitettavissa rästipelit voittamalla ja seuraavaksi Palloseura kohtaakin juuri Klubin Veikkausliigan ehdottomassa kärkiottelussa.\nMaanantain otteluun RoPS lähti tutulla kokoonpanolla. Myös kotijoukkue pääsi peliin lähes parhaalla kokoonpanollaan. Edellisessä joukkueiden kohtaamisessa RoPS pyöritti kotkalaiset kanveesiin neljällä maalillaan, joista Aleksandr Kokko viimeisteli knallin arvoisesti kolme. Tällä kertaa Arto Tolsa Areenalla KTP tuli peliin kotijoukkueen tarmolla ja odotettavissa oli edellistä kohtaamista tasaisempi ja tiukempi kamppailu. Ottelun alussa kotijoukkue olikin kentällä aktiivisempi osapuoli. Pelin edetessä RoPS sai pelistä paremmin kiinni ja mm. Kokolla ja Juha Pirisellä oli omat hyvät paikkansa tehdä ottelun avausmaali siinä kuitenkaan onnistumatta.\nRicardo torjui rankkarin.\nKotijoukkue sai 34. minuutin pelin jälkeen rangaistuspotkun pallon osuessa Faith Friday Obilorin käteen rangaistusalueella. Tilanne syntyi Niko Ikävalkon lähettämästä keskityksestä. Vaikka toppari ei suoraan palloa kädellään pelannut, vihelsi päätuomari Tero Nieminen pelin poikki ja pallon pilkulle. Pallon taakse asteli Ikävalko, jonka maalin vasempaan nurkkaan suuntautuneen laukauksen RoPS-vahti Ricardo (kuvassa) torjui kuitenkin tyylikkäästi. Jakson lopussa RoPS sai pelivälineen maaliin kulman jälkitilanteesta, mutta sinipaitojen epäonneksi Janne Saksela oli tilanteessa paitsiossa. Näin tauolle siirryttiin maalittomassa tasatilanteessa.\nToisella puoliajalla peli pysyi melko tasaisena. Kotijoukkue keskittyi kovaan peliin, joka näytti tuottavan eniten vaikeuksia pelin päätuomarille. RoPS pyrki rakentamaan maalipaikkoja kotijoukkueen maalille, mutta todella vaarallisia tilanteita ei juurikaan nähty. Aivan ottelun lopussa Janne Sakselan keskitys kuitenkin tavoitti maalin edestä hetkeä aiemmin vaihdosta kentälle tulleen Simo Roihan, mutta hänen jatkonsa osui napapiiriläisten epäonneksi vain maalin pystypuuhun. Näin peli pysyi maalittomassa tilanteessa, johon peli lopulta myös päättyi. Ottelun lopputulos oli tilanteisiin nähden oikeutettu, mutta hyvässä vireessä olevalle RoPS:lle kuitenkin pienoinen pettymys. KTP:lle kotiottelut ja niissä menestyminen ovat elinehto Veikkausliigassa säilymiselle. Ottelun jälkeisessä lehdistötilaisuudessa sekä Juha Malinen että Sami Ristilä vaikuttivat tyytyväisiltä pelin lopputulokseen.\nSeuraavan kerran RoPS pelaa jo tulevana perjantaina, jolloin se kohtaa Rovaniemen keskuskentällä tämänhetkisen liigakärjen eli HJK:n, jolle se hävisi Veikkausliigan avauskierroksen kotiottelussa selvin lukemin. Tällä kertaa asetelmat ovat tasaisemmat, sillä RoPS on liigan kuntopuntarin kärjessä, kun taas Klubin peli on viime kierroksilla kangerrellut. Perjantain ottelu pelataan uusitulla keskuskentällä klo 18:30 alkaen. Nyt kaikki mukaan kannustamaan RoPS voittoon!\nTomas Hradecky - Vilim Posinkovic (58. min)\nAleksandr Kokko - Michael Ibiyomi (76. min)\nJuha Pirinen - Simo Roiha (86. min)\nTunnisteet: Faith Friday Obilor, FC KTP, jalkapallo, Ricardo, RoPS, Rovaniemen Palloseura, Veikkausliiga


Paula Kokkonen arvostelee mediaa potilaiden jahtaamisesta - Lifestyle - MTV.fi\nPaula Kokkonen arvostelee mediaa potilaiden jahtaamisesta\nLifestyle > Digi Julkaistu 15.10.2003 19:17 (Päivitetty 16.10.2003 22:38)\nEntinen kansanedustaja Paula Kokkonen arvostelee tiedotusvälineitä muun muassa Tony Halme -tapauksen uutisoinnista.\nTerveydenhuollon oikeusturvakeskuksen ylijohtaja, entinen kansanedustaja Paula Kokkonen arvostelee tiedotusvälineiden toimintaa Tony Halmeen ja muutaman muun suuren uutistapahtuman yhteydessä. Hänen mukaansa potilaiden yksityisyys on eräissä tapauksissa jäänyt jalkoihin viestinten uutisjahdissa.\nKokkonen otti kantaa median toimintaan Mediuutiset-lehden haastattelussa. STT:lle hän täsmensi, että potilasnäkökulmasta arveluttavaa toimintaa harjoittavat ennen kaikkea tietyt aikakaus- ja iltapäivälehdet sekä eräät tv-ohjelmat, joskus jopa television uutisetkin.\n- Minua on hämmentänyt erityisesti joidenkin tiedotusvälineiden tapa julkaista ihmisistä kuvia, jotka on otettu, kun nämä ovat haavoittuvimmillaan. Media haluaa nykyään antaa tapahtumille kasvot, jolloin elävä ihminen voi jäädä riistaksi, Kokkonen sanoi.\nHalmeen lisäksi Kokkonen mainitsee esimerkkeinä kyseenalaisia piirteitä omanneesta raportoinnista Estonian onnettomuuden, sars-kohun ja Myyrmannin pommi-iskun. Tuoreimpana tapauksena Kokkonen ottaa esille kuvat, jotka julkaistiin paareilla sairaalaan viedystä Ruotsin ulkoministeristä Anna Lindhistä. Halmeen, Estonian ja Myyrmäen yhteydessä on nähty sitäkin, että toimittajat ja valokuvaajat tulevat sairaalaan ja pyrkivät tapaamaan potilaita. Tätä Kokkonen pitää "tieteiskirjallisuudesta ja jenkkileffoista" opittuna ja toivoo, että media panisi omansa kuriin, jotta sairaaloiden ovia ei tarvitsisi lähteä sulkemaan.\nMedian käytös ei Kokkosen mukaan näyttäisi täsmäävän sen kanssa, mitä tiedotusvälineitten edustajat vakuuttivat eduskunnan perustuslakivaliokunnassa viime syksynä ja keväänä, kun siellä valmisteltiin uusia sananvapaus- ja viestintälakeja.\n- Silloin vannottiin, että moraali on korkea ja että media pystyy itse pitämään omansa kurissa. Nyt kaivattaisiin näyttöjä, Kokkonen penää.\nHalmeen osaston ovi pidettiin lukossa\nKansanedustaja Tony Halmetta kuntoutettiin hänen asunnossaan tapahtuneen välikohtauksen jälkeen Koskelan sairaalassa Helsingissä. Johtava ylilääkäri Antti Sorva kertoo Koskelan henkilöstön kokeneen eräiden tiedotusvälineiden toiminnan painostavana.\nMuutamat toimittajat ja kuvaajat tulivat sisälle sairaalaan tai päivystivät sen ulko-ovella. Jotkut yrittivät udella puhelimitse tietoja, joita henkilökunta ei salassapitovelvollisuuden takia voinut antaa.\n- Valtaosa mediasta on silti toiminut asiallisesti. Ongelmia on käsittääkseni aiheuttanut vain niin sanottu sensaatiolehdistö, Sorva sanoo.\nKansanedustajan kuntoutusaikana hänen osastonsa ovi pidettiin lukossa ja sinne pääsi vain hissin kautta, mikä osaltaan helpotti tulijoiden valvontaa. Käytäntö ei ole tavaton, vaan sitä joudutaan toisinaan käyttämään esimerkiksi iäkkäiden potilaiden harhailun ja katoamisten estämiseksi.\nToimittajat eivät Sorvan mukaan olleet ainoa Halmeesta uteliaiden ryhmä. Erään kerran paikalle pelmahti kaksi aurinkoisesti hymyillyttä naista, jotka halusivat tavata Halmeen ilmeisesti levittääkseen hänelle hengellistä sanomaa.\nTietojärjestelmien turvakyselyyn vastattu vähän Työpaikkaväkivaltaa torjuvalle tietokoneohjelmalle turvallisuuspalkinto


Hyvän mielen tutustumisleikki - Kepeli\nHyvän mielen tutustumisleikki\nJulkaistu: 09.01.18 · Kategoria: Ryhmäytyminen\nHauska toiminnallinen tutustumisleikki, jossa hyödynnetään osaa Suomen Mielenterveysseuran ja Eloisa Ikä -hankkeen tuottamasta Nestori Nurjamieli -pelin tehtäväkorteista.\nRyhmäkoko ja tila: 4 – 50 ja vapaa lattiatila, luokkahuone tai avoin piha\nKanavat: Puhuminen, kuunteleminen, yhdessä pohtiminen ja liikkuminen\nTarvikkeet: Suomen Mielenterveysseuran Nestori Nurjamieli -pelistä tulostettuna ja pelikorteiksi leikattuina Letkeä liike ja notkeat nivelet, Lepoa ja latausta sekä Hyvä mieli ja mielihyvä -pelikortit (jätä korttipakasta pois kaikki Nestori-kortit). Korteissa olevia pisteitä ei lasketa, vaan peli on leikkimielinen. Puhelin tai tietokone tehtäväkorteissa mainittujen Youtube-videoiden katsomista varten\nPelikortit tulostettavissa täältä\nSisältö: Mielen hyvinvoinnin edistäminen, hauskanpito, luottamuksen rakentaminen\nKieli: Puhuminen, ilmaisutaidon vahvistaminen\nRyhmä: Ryhmäytyminen, tutustuminen, toisten kuunteleminen, yhdessä pohtiminen ja liikkuminen\n1. Pyydä ryhmää asettumaan piiriin: ”Tulkaa piiriin”.\n2. Kerro ohje: ”Nyt nostetaan vuorotellen piirin keskellä olevasta korttipakasta yksi kortti. Lue kortti ääneen (myös minä voin lukea korttisi, jos haluat). Sitten tehdään yhdessä kortissa oleva tehtävä.”\n3. Päättäkää etukäteen aika, jonka käytätte pelaamiseen. Leikki loppuu, kun aika loppuu.\nVarmista, että pelaajat ovat ymmärtäneet kortissa annetun tehtävänannon. Korteissa käytetty kieli ei ole aina selkokielistä.\nEtenkin toiminnallisissa tehtävissä ohjaajan on hyvä toimia itse esimerkkinä, jotta muut pelaajat uskaltaisivat heittäytyä leikkiin mukaan.\nPyri luomaan leikille kannustava ilmapiiri.


Hain vasta-aineet tukevat ihmisen terveyttä | Tieteen Kuvalehti\nTestaa ÄO:si laajalla ilmaisella ÄO-testillä, saat oman ÄO-raportin.\tHain vasta-aineet tukevat ihmisen terveyttä\nFrom: TK nr. 7, 2009 lääketiede Australialaistutkijat uskovat, että haiden immuunijärjestelmän tuottamista vasta-aineista olisi apua ihmisille. Niiden avulla voitaisiin ehkä saada kuriin esimerkiksi syöpää aiheuttavat epänormaalit solut.\nAustralialaisen La Troben yliopiston tutkijaryhmä on kehittänyt menetelmän, jolla haiden proteiineja voidaan muokata laboratoriossa paremmin ihmiselle sopivaan muotoon. Tavoitteena on kehittää uusia hoitomenetelmiä syövän lisäksi muun muassa malariaan ja tulehduksellisiin niveltauteihin.\nHaiden vasta-aineilla on monia etuja verrattuna ihmisen omiin vasta-aineisiin: niiden proteiinit ovat sekä selvästi pienempiä, biologisesti vakaampia että kemiallisesti pysyvämpiä. Ominaisuuksista on etua, kun kehitetään suun kautta otettavia lääkkeitä, jotka ovat usein kätevämpiä kuin pistokset.\nHyödylliseksi on osoittautunut myös haiden vasta-aineiden nauhamainen rakenne. Muotonsa ansiosta ne sitoutuvat helposti niihin proteiineihin, joita esimerkiksi syöpäsolut tarvitsevat säilyttääkseen elinkelpoisuutensa. Vasta-ainenauhat kietoutuvat niin tiukasti proteiinien ympärille, että syöpäsolujen on mahdotonta käyttää näitä hyväkseen.\nToimintatavasta on saatu näyttöä malarialoisilla tehdyissä kokeissa. Haiden vasta-aineet tukkivat kemiallisen väylän,\njota loiset normaalisti käyttävät alkaessaan vallata punasoluja.\nUusien lääkehoitojen kehittämistä helpottaa tutkimus-ryhmää johtavan molekyylibiologian apulaisprofessorin Mick Foleyn mukaan vastaisuudessa se, että käytettävissä on nyt eräänlainen vasta-ainepankki. Haiden proteiineista muokattuja vasta-aineita säilytetään koeputkissa, jotka on pakastettu.\nKitkerät aineet helpottavat astman oireita Puhelintohtori korvaa lääkärin Ihmisen seitsemän aistia Virus vainoaa vain syöpäsoluja Masennus Lue lisää


Ajelimme omia aikojamme Leppävirralle, jonne tuli matkaa 50-80 km riippuen lähtöpisteestä. Siellä keräsimme porukan kasaan ja läksimme paikallisen oppaan kanssa pujottelemaan pilkkijöitä tuuliselle Unnukan jäälle. Suuntana oli Konnuslahti. Kelkkakauppias Pentti Kaulamon grillissä paistoimme makkaraa ja nautimme kauppiaan keittämät kahvit. Matka jatkui kohti Heinävettä. Heinäveden kunnanrajalla totesimme Jyväskylän kelkkamessuilla kuulemamme väitteen pitävän paikkansa. Reitit on tampparilla hyvin hoidettuja 4 metristä baanaa. Saavuimme Kermajärven rantaan niin hyvissä ajoin, että osa porukasta päätti käydä katsomassa vielä "KUIKKA KOPOSEN" lenkin, joka kiertää Valamon Luostarin lähettyviltä. Lenkistä tuli lisämatkaa n.70 km. Eli parhaimmillaan yhteensä yli 260 km. Yhteensä pihalle kertyi 17 kelkkaa. Jääosuuksille oli tuuli tehnyt omia lumipatteja. Pieni keskittymisen katkeaminen, aiheutti helposti kelkan kaadon. Onneksi ei suurempia vahinkoja tullut, plexin rikkoontumisia ja bensan loppumista ei lasketa.\nMajoituimme Hotelli Heinäveteen, jossa saunoimme ja ruokailimme. Nesteitä oli jälleen kerran nostettu Volkkarin kyytiin. Kiitoksia huoltoasemien. Ilta kului edellisten safarien mukaan eli kokous ja hauskan pitoa. Olihan ravintolassa yhden miehen bändikin, joka musisoi tanssittavaa musiikkia. Paikalliset asiakkat tuntuivat olevan toistensa siskoja ja serkkuja. Puhelimeenkutsu tuli kesken korvasuussa musiikin!\nKotihuoltojoukot toimivat loistavasti. Sunnuntaiaamuna tuli vaihtoiskari rikkoontuneen tilalle. Alusta kuntoon ja menoks vaan.\nYöllä oli satanut viisi senttiä lunta. Paluumatka alkoi. Aurinko paistoi ja sää oli niin keväinen. Heinäveden reitillä ei voi eksyä, mutta paikkakunnan vaihduttua merkit ja jäljet loppui ja muisti pätkii. Löytyihän epävirallinen reitti kyselyjen jälkeen. Loppumatka köröteltiin samaa reittiä kuin mennessä. Leppävirralta suuntasimme omaan vapaaseen tahtiin kuka minnekin.


mikunloki: helmikuuta 2012\ntakkii, laukkuu, paitaa, housuu\nNyt tuleekin kerralla isompi postaus! Ja tietysti pitää heti alkuunsa aloittaa puputakista. Tuo kangas on niiiiiin ihana! Onni vähän pyristeli, että ei tuosta välttämättä olisi takkia halunnu, mutta tykkää nyt kun se on valmis. Tein 104cm:sen kaavalla, mutta isontaen, eli vastannee enempi n. 110cm:stä. Ja isohan se tuolle tirpunalle on. Mutta kasvaa se Onnikin, vaikka hitaammin :) Ulkopinta siis iki-ihanaa retropuuvillaa ja sisäpuoli valkoista tikkikangasta. Tehosteet ruskeaa vakosamettia. Tuota pupua miulta löytyy vielä vihreänäkin, jos siitä tekisi puuvillavuorella olevan takin sitten kesemmäksi.\nOnnille muutamat uudet vaatteet sisäkäyttöön myös. Olikin jääny jotain pieneksi, niin piti täydentää varastoja. Heh, no ei sillä kyllä oikeasti mitään vaatepulaa vielä ollut ;-D Örkkimörkkitrikoo on vähän yöpuvun näköistä, mutta noihen turkoosien prässijoustisten kanssa meni vallan mainiosti päiväkäytössä :)\nVihreät on joustofroteeta, keltaiset velouria. Kestoprässit näissäkin. Pienellä vaivalla saa ilmettä pöksyihin.\nPitkään kaapissa lojunut raitafrotee muuttui housuiksi. Jotenkin tuo raita ei niin napannut, niin laitoin polviin tähdet. Ihan kivat noista sitten tulikin.\nRuotsinmaalta tilattua Liandlon norsutrikoota. Siitä paita Onnille. Näyttää jotenkin pitkälle tuo helma, mutta toisaalta on hurjan kapea malliltaan, että se varmaan asettuu ihan jees päälle. Ja jos hiha tarvii lisäpituutta, niin sitä saa kyllä sitten resorilla lisättyä. Liandlolta tuli myös geisha-trikoota. Siitäkin on nappilistapaita tehty, mutta en ole ehtiny kuvaamaan, on jo käytössä.\nLisää kaulureita. Maatuskakauluri meni keskimmäisen kaverille, muut jäi kaappiin. Esikoinen ei tykkää noista, mutta kaks nuorinta käyttää. Harmi kun en ole aiemmin noita älynny tehä! Tosi helppo ja nopea tehdä ja tosi hyvin lämmittää kaulaa. Itellekin ois hiihtoasun kaveriksi tuommonen tehtävä.\nOttobren laukkukaavaa piti miunkin kokeilla. Ystävältä saatu Tampellan kangaspala pääsi käyttöön. Eihän tuo nyt ihan täydellisesti onnistunu. Vuorikangaskin on himpuran ruma. Mutta ehkä kesällä jossain käytössä, vaikka rannalle lähtiessä pääsee käyttöön :) Seuraava varmaan onnistuu jo vähän paremmin. Tuosta kankaasta tykkään tosi paljon! Kiitos Inka siitä :)\nVuorikangas on siis tuommosta raitaa, aika rumaa... Yhen sisätaskun väsäsin.\nTämmönen pläjäys tällä kertaa. Nyt ruuan laittoon ja sen jälkeen elokuviin katsomaan Risto Räppääjää!\nLähettänyt Mirka klo 11.38 21 kommenttia:\nTunnisteet: housut, kassi, kauluri, paita, takki\nViikon kangasvähennykset (ja lisäykset...)\nViikon aikana olen sarjana aina jossain välissä yrittänyt jotain tehdä. Aikaa ei ole liiemmilti ylimääräistä ollut, mutta kyllä sitä ehtii aina vähän jos haluaa :)\nEsikoinen on pitkään halunnut norsutrikoosta itselleen tunikaa. Vihdoin se on valmis. Tosin, kangas ei riittänytkään täyspitkiin hihoihin, niin ei tää vielä käyttöön pääsee. Nappilistassa kävi joku kämmi ja se ei ole keskellä, mutta ei menoa haittaa!\nIhana sydävelour on odottanut hetkeä, että keksin siitä jotain tehtävää. No, ihan peruspaidaksi nappilistalla tuo muokkautui. Keskimmäiselle lapsukaiselle. Vielä kangasta jäi jäljellekin ja yritän miettiä mitä keksisi siitä. Kummallekin tytölle olen ehdottanut housuja tuosta kankaasta, vaan kuulema ihan jurpon näköinen kangas jos housuiksi tekee... Ei miusta!\nOnnimies sai örkkimörrkipaidan. Kangas ostettu FB:n kangashamstereista. Aika kiva kuosi. Sitäkin jäi vielä jäljelle ja saa nähä vieläkö siitä jotain keksisi.\nMetsolan perusfroteepaidat on miusta kivan näköisiä. Siitä tuo idea nyt sitten lähti. Ensin meinasin tehä mustat froteehousut, mutta Saksanmaalta tilattu joustofrotee ei ole kovin jämäkkää, joten lienee parempi paitaan. Veikkaan, että housuihin tulisi polvipussit aika nopsaan. Eli ihan perusmustafroteepaita, käy kirjavien alaosien kaveriksi.\nNiskalapun paikalle trikookankaasta lappu, ei nyt mikään kummonen juttu, mutta osaapahan ukkeli laittaa paitansa oikeinpäin päälle.\nEsikoinen ei suostu pitämään villakerrastoja, joten tein nyt hihattoman villapaidan, jos tuo menisi päällipaidan alle lämmittämään. Nuoremmat muksut pitänykin ihan syntymästä asti erilaisia villakerrastoja, jostain syystä esikoinen ei ole koskaan tykänny.\nSitten ihan pika-pikaompelus. Tosi pitkään kaapissa lojunu Nanson (?) muumipaita. Hihoista haarakiilojen kanssa tuli yöhousut. Etuosa kaksinkertaista trikoota. Lopuista kankaista tulee kaulureita, en vaan jaksanu enää alkaa niitä ompelee kasaa kun olisi pitäny fleecet ettiä jostain laatikkojen kätköistä...\nTässähän näitä. Vähän sain kankaita ommeltua vaatteiksi. Tosin tilanne kyllä kestää balanssissa koska maailmalta on tulossa superihania retrokankaita ja vähän kaikkea muutakin, paketillinen ;)\nLähettänyt Mirka klo 14.29 9 kommenttia:\nTunnisteet: paita, tunika, villaa, yöpuku


Apua, olenko feministi? | Talentia\nApua, olenko feministi?\nTalentia on liittokokouksessaan 25.11.2018 julistautunut selvin lukemin feministiseksi järjestöksi. Liittokokouksen hyväksymässä aloitteessa todetaan, että ”feminismi on kollektiivinen ja kansainvälinen liike sille, että kaikilla yhteiskunnassa tulee olla samanlaiset mahdollisuudet ja oikeudet riippumatta esimerkiksi sukupuolesta, seksuaalisesta suuntautumisesta, vammaisuudesta tai uskonnosta.”\nMiten feminismi liittyy ay-järjestön toimintaan?\nPoliittisessa, myös ay-poliittisessa toiminnassa on viime kädessä kyse siitä, millaista yhteiskuntaa me haluamme olla rakentamassa. Talentialle se yhteiskunta on tasa-arvoinen ja yhdenvertainen. Se on yhteiskunta, joka ei jätä ketään syrjään. Talentian jäsenet tiedostavat työnsä kautta, että yhteiskunta voi tehdä paljon tasoittaakseen erilaisista lähtökohdista johtuvia eroja antaakseen kaikille samat mahdollisuudet osallisuuteen, koulutukseen, työhön ja itsensä toteuttamiseen. Aloitteen perusteluissa todetaan myös, että Talentia on jo näyttänyt tukensa ja edistänyt esimerkiksi sukupuolten välistä solidaarisuutta vastustamalla tämän hallituskauden aikana esitettyjä työehtoheikennyksiä, jotka ovat kohdistuneet julkisiin, naisvaltaisiin aloihin.\nMinä kyllä kannatan tasa-arvoa ja yhdenvertaisuutta, mutta en ole mikään feministi. Siinä ajetaan naisten asiaa.\nSukupuoleen kohdistuvan syrjinnän poistaminen koskee niin naisten, miesten kuin muidenkin sukupuoli-identiteettien kohtaamaa syrjintää, joka usein yhdistyy muihin syrjintäperusteisiin. Yhteiskunnassa kulloinkin vallitsevat normit muokkaavat käsityksiä sukupuolesta ja normaaliudesta. Feministinen ammattijärjestö toimii sen puolesta, että ihmiset ovat näistä vallitsevista käsityksistä riippumatta vapaita tekemään valintoja, tavoittelemaan unelmiaan ja vaikuttamana maailmaan, jossa elämme. Eikä vähiten työelämään jossa työskentelemme. Feministisenä ammattijärjestönä Talentia ajaa yhtäläisiä oikeuksia ja mahdollisuuksia työelämässä ja muissa yhteisöissä sukupuolesta, sukupuoli-identiteetistä, etnisyydestä tai muusta taustasta riippumatta.\nSuomessa on jo tasa-arvolaki ja yhdenvertaisuuslaki, syrjintä on työelämässä kielletty.\nHarha siitä, että tasa-arvo on suomalaisessa yhteiskunnassa jo toteutunut, haittaa tasa-arvon edistämistä. Sukupuolten välillä on edelleen merkittävä palkkaero. Miehet käyttävät yhä vain alle 10 prosenttia kaikista perhevapaista. Vammaiset ihmiset ovat Suomessa harvemmin töissä kuin muualla Euroopassa, ja heidän tulotasonsa on matalampi kuin väestöllä keskimäärin. Nimi vaikuttaa työnhakuun. Jopa korkeakoulututkinnon suorittaneilla romaneilla on suuria vaikeuksia päästä osaksi työelämään, ja 40–60 prosenttia Suomen työikäisistä romaneista on tällä hetkellä työttöminä.\nEi silti riitä, että tasa-arvoa haetaan lainsäädännöllä, vaan tasa-arvon toteutuminen vaatii toimia niin asennemuutoksen toteutumiseksi kuin kulttuurisidonnaisten käsitystemme murtamiseksi. Ammattijärjestö on keskeinen toimija työelämän epäkohtien esille nostamisessa ja niihin puuttumisessa.\nMaailma on koko ajan muuttunut parempaan suuntaa, mutta tämä tasa-arvovouhotus alkaa mennä yli.\nTasa-arvo ei etene itsestään, ilman aktiivisia toimia ja toimijoita. Tasa-arvossa voidaan ottaa takapakkia ja siinä voidaan edistyä, mutta emme voi saavuttaa tilaa jossa tasa-arvo ”menee yli”. Liittovaltuuston päätöksellä Talentia on naisvaltaisen alan ammattiliittona feminismin eturintamassa luomassa edellytyksiä tasavertaisille työmarkkinoille.\nMiksei tyttöjen voi antaa olla tyttöjä ja poikien poikia?\nLasten kanssa työskentelevät ovat avainasemassa asenteiden muodostumisessa. Varhaiskasvatuksessa ja peruskoulussa tulee pyrkiä irti sukupuolistereotyyppisistä käsityksistä ja käytännöistä. Kaikilla tulee olla aito mahdollisuus kouluttautua taipumuksiaan hyödyntäen ja muiden odotuksista riippumatta. Kaikilla tulee olla yhtäläiset mahdollisuudet ansaita toimeentulonsa ja toteuttaa itseään valitsemallaan uralla.\nYhtäläiset oikeudet ja mahdollisuudet ovat ihmisoikeus. Ja on tärkeä muistaa, että ihmisoikeuksilla ei ole arvoa, ellei niitä puolusteta silloin kun ne ovat uhattuina.\nPs. Kiitos liittovaltuustolle Talentian arvopohjan kirkastamisesta ja onnittelut kaikille talentialaisille feministisen järjestön jäsenyydestä!


John Kørner: Tripoli–Lampedusa - EMMA\n14.02.2018 - 29.07.2018\nJohn Kørner: Tripoli–Lampedusa\nJohn Kørner on muuntanut EMMAn näyttelytilan kolmiulotteiseksi maalaukseksi, johon katsoja voi kävellä sisään. Taiteilija kutsuu meidät jättimäisen aallon syleilyyn, joka kätkee sisäänsä kaksi venettä. Toiseen voit nousta tanssimaan, toisen haurasta lastia katsoa hieman kauempaa.\nJohn Kørnerin (1967, Århus) taide ammentaa oman aikamme polttavista kysymyksistä, kuten esimerkiksi globaalista epätasa-arvosta. Taiteilija kysyy minkälaista hyvinvointia arvostamme ja haluamme yhteiskunnassa edistää. Hänen lähestymistapansa on poliittinen, mutta samalla runollinen ja merkityksiä avoimeksi jättävä.\n”Mielestäni yhteiskuntamme on keskellä moraalista ja poliittista kriisiä, josta meillä on mahdollisuus keskustella myös taiteen välityksellä.” John Kørner\nEMMAn intendentti ja näyttelyn kuraattori Arja Miller haastatteli taiteilija John Kørneriä näyttelyn julkaisuun Tripoli – Lampedusa (2018). Kørner kertoo haastattelussa mm. miten museokävijä tekee taideteoksesta kokonaisen ja miksi hän valitsi installaatiolle nimen Tripoli–Lampedusa.\n”Ristiriitojen maailmassa toisten juhlat vaan jatkuvat. Samaan aikaan toiset suuntaavat kohti Lampedusan rannikkoa.” John Kørner\nTeimme taiteilijan aloitteesta näyttelyssä yhteistyötä Etelä-Tapiolan lukiolaisten kanssa. Taiteilija John Kørner kutsui opiskelijat tekemään soittolistan teokseensa. Lukiolaiset tapasivat näyttelyn kuraattoria ja EMMAn intendenttiä Arja Milleriä sekä EMMAn yleisöpalveluiden tuottajaa Ingrid Ormania etukäteen tutustuakseen teokseen etukäteen ja keskustelemaan sen sisällöistä. Lukiolaisten koostama soittolista on kuultavissa näyttelyssä.\nOlet tässä: Kotisivu / Näyttelyt / John Kørner: Tripoli–Lampedusa


Tuotteet | Hiusterapia.net\nLaadukkaita ja ekologisia hiustenhoitotuotteita.\nTuotevalikoimasta löydät sopivat tuotteet eri hiuslaaduille ja hiuspohjan ongelmiin.\nEKOPHARMA on kotimaisista marjoista ja kasviuutteista valmistettu luonnonkosmeiikkasarja. Tuotteille on myönnetty FI-Natura -luonnonkosmetiikkasertifikaatti, avainlipputunnus sekä Leaping Bunny-tunnus.\nBTB13 hiustenhoitotuotteet vastaavat kattavasti hiusten- ja hiuspohjanhoidon haasteisiin. Kaikissa hiustuotteissa on patentoitua BTB13™-yhdistettä, jonka ainutlaatuinen teho hoitaa ja tasapainottaa hiuspohjaa sekä tukee luonnollista hiustenkasvua. Sarjasta löydät shampoon, hoitotuotteet ja hiusvedet hiuspohjan ongelmiin.\nHÅROLOGI hiustuotteet on valmistettu raaka-aineista jotka hoitavat hiuksia ja hiuspohjaa ja rasittavat mahdollisimman vähän ympäristöä. Osa tuotteista on Tanskan ”positiivisuuslistalla” ja on saanut sigNATURE merkinnän.\nOWAY hiustenhoitosarja mikä käyttää öljyjä, kosteuttajia, puhtaita mikronisoituja kasveja, jotka on saatu biodynaamisella viljelyllä Ortofficina-maatilalta. Nämä puhtaat ja vaikuttavat aktiiviset aineet auttavat puhdistamaan ja tasapainottamaan hiuksiasi ja hiuspohjaasi. Sarjasta löydät shampoot ja hoitotuotteet erilaisille hiuslaaduille ja hiuspohjan ongelmiin.\nMILK_SHAKE on Italialainen hiustenhoitosarja, jonka tuoksut saavat veden kielelle.Se saa inspiraationsa luonnosta ja käyttää tehohoitotuotteissaan hyväkseen maito-ja hedelmäproteiineja.\nVITALITY´S tuotteissa käytetään raaka-aineita jotka ovat dermatologisesti ja kliinisesti tutkittuja. Tuotesarjasta löydät tuotteet erilaisten hiuspohja ongelmien hoitoon.\nBIOSILK / CHI CHI on kationinen, kosteuttava hoitosarja, jossa tuotteet myös suojaavat hiusta lämpöä käytettäviltä laitteilta. Biosilk on silkkiä sisältävä hiustenhoitosarja joka kosteuttaa, uudelleenrakentaa ja lisää hiusten kiiltoa.\n17,85 € – 29,40 € Valitse vaihtoehdoista\nBTB13 Hair Growth Serum\nBTB13 Hair Growth Vitamin Conditioner\nColor protection veil – VÄRINSUOJASUIHKE\n36,75 € 25,00 € Lisää ostoskoriin\nEnergia ampulli hiustenlähtöön\nEnergia hiustenlähtö shampoo\n17,85 € Valitse vaihtoehdoista\nNaturica / RICA\nEnergizing Miracle Shampoo 29,00 €\nMoisture plus conditioner 24,00 €\nMoisture plus shampoo 23,00 €